Πώς θα αντιμετωπίσετε το hangover – medicalnews.gr\nΣίγουρα ο καλύτερος τρόπος για να αποφύγει κανείς τα συμπτώματα του hangover είναι να καταναλώνει το αλκοόλ με μέτρο.\nΣτην περίπτωση όμως που παρασυρθείτε και πιείτε παραπάνω, πώς θα μπορέσετε να απαλλαγείτε ευκολότερα από τον πονοκέφαλο, τη ναυτία, τη δίψα και τα υπόλοιπα σημάδια που φέρνει την επόμενη μέρα στην επιφάνεια μία νύχτα «κραιπάλης»;\nΤι λένε οι συστάσεις;\nΤο αλκοόλ έχει πράγματι συσχετίσει με οφέλη για την υγεία, όπως η προστασία ενάντια στα καρδιαγγειακά νοσήματα και μάλιστα η δράση αυτή δεν αφορά μόνο το διάσημο κόκκινο κρασί, αλλά και άλλα αλκοολούχα ποτά όπως για παράδειγμα η μπίρα, η οποία περιέχει βιταμίνες του συμπλέγματος Β, μαγνήσιο, κάλιο, φώσφορο, σελήνιο, καθώς και κάποιες ποσότητες αντιοξειδωτικών.\nΗ κατανάλωση αλκοόλ λοιπόν μπορεί να έχει ευεργετικές ιδιότητες για την υγεία, αρκεί όμως να μην ξεχνάτε το μέτρο. Πιο συγκεκριμένα, οι συστάσεις αναφέρονται στην κατανάλωση μίας μερίδας αλκοόλ την ημέρα για τις γυναίκες και 1-2 για τους άντρες. Μην ξεχνάτε όμως ότι η ποσότητα αυτή δεν λειτουργεί αθροιστικά, συνεπώς δεν είναι επιθυμητή η κατανάλωση όλων των μερίδων αλκοόλ της εβδομάδας σε μια μέρα. Όσον αφορά στη μερίδα, ορίζεται ως το ένα κουτάκι μπύρας (των 330ml), στο ένα ποτήρι κρασί (των 150ml) και στα 45ml των υπολοίπων αλκοολούχων ποτών.\nΠριν και κατά την έξοδό σας\nΠροκειμένου να μειώσετε την απορρόφηση του αλκοόλ και τον κίνδυνο μέθης, φροντίστε να μην βγείτε έξω με άδειο στομάχι, αλλά να έχετε καταναλώσει φαγητό. Ένα ελαφρύ γεύμα όπως ένα τοστ με ένα φρούτο, ένα ποτήρι γάλα ή μία σαλάτα με κομμάτια τυρί ή/και κρέας και μία φέτα ψωμί θα βοηθήσουν ώστε η απορρόφηση του αλκοόλ να είναι πιο αργή.\nΕπίσης ιδιαίτερα σημαντικό είναι να φροντίζετε για τη σωστή σας ενυδάτωση καταναλώνοντας αρκετό νερό ή άλλα μη αλκοολούχα ροφήματα όπως οι χυμοί, τα light αναψυκτικά και η σόδα ενδιάμεσα από τα ποτά σας.\nΑν τελικά ξεπεράσατε τα όρια..\n.. και ξυπνήσατε με το δυσάρεστο αίσθημα του hangover, ορίστε μερικές συμβουλές που θα μπορούσαν να σας ανακουφίσουν:\nΗ δίψα και η ξηροστομία που νιώθετε είναι αποτέλεσμα της αφυδάτωσης. Το αλκοόλ, ιδιαίτερα όταν καταναλώνεται σε μεγάλες ποσότητες εντείνει την αφυδάτωση. Καταναλώστε λοιπόν άφθονο νερό καθ όλη τη διάρκεια της ημέρας, μέχρι να αισθανθείτε ότι τα συμπτώματα αποχωρούν. Επιπλέον, θα μπορούσατε να καταναλώσετε κάποιο ισοτονικό αθλητικό ποτό που περιέχει ηλεκτρολύτες. Τα φρούτα και οι χυμοί τους θα βοηθήσουν επίσης σημαντικά, καθώς θα συμβάλλουν στην ενυδάτωση και θα σας παρέχουν δόσεις ενέργειας και θρεπτικών συστατικών.\nΑν νιώθετε ότι το στομάχι σας προκαλεί ενόχληση αποφύγετε τρόφιμα που γνωρίζεται ότι σας δυσκολεύουν στην πέψη όπως τα πολλά καρυκεύματα και τα πολύ λιπαρά τρόφιμα. Πραγματοποιήστε επίσης μικρά, συχνά και θρεπτικά γεύματα κατά τη διάρκεια της ημέρας σας. Ένα γάλα ή γιαούρτι το πρωί με λίγα δημητριακά και ένα φρούτο, ή ένα ποτήρι 100% φυσικός χυμός πορτοκάλι και φρυγανιές με μέλι ή μαρμελάδα θα μπορούσαν να αποτελέσουν ένα καλό πρωινό, ενώ μια καλοβρασμένη σούπα με λεπτοκομμένα λαχανικά, πατάτες και άπαχο κρέας (π.χ. κοτόσουπα) ή μία μακαρονάδα με σάλτσα φρέσκιας ντομάτας θα ήταν ένα άριστο κυρίως και ελαφρύ γεύμα, αντίστοιχα, προκειμένου να επανέλθει ο οργανισμός και το στομάχι σε ισορροπία.\nΑποφύγετε επίσης να καταναλώσετε ξανά αλκοόλ την επόμενη ημέρα. Η επαναφορά κάποιας ποσότητας αλκοόλ στην κυκλοφορία του αίματος μπορεί να σας κάνει να αισθανθείτε καλύτερα, όμως το συναίσθημα αυτό θα είναι παροδικό και τα συμπτώματα θα επανέλθουν σύντομα. Καλό είναι λοιπόν να περιμένετε τουλάχιστον 48 ώρες πριν καταναλώσετε ξανά αλκοόλ, ώστε οι ιστοί του σώματος να προλάβουν να αποκατασταθούν.\nΕπόμενο Η οικονομική ανάπτυξη δεν φέρνει υγεία\nΠροηγούμενο Ο ρόλος των πολυβιταμινούχων σκευασμάτων


ΑΡΧΙΚΗ / ΔΙΑΤΡΟΦΗ / Γιατί πρέπει να ποντάρεις στα φιστίκια Αιγίνης;\nΌλοι οι ξηροί καρποί προσφέρουν σημαντικά οφέλη στην υγεία του οργανισμού κυρίως χάρη στα καλά λιπαρά που περιέχουν. Και τα φιστίκια Αιγίνης αποτελούν μια κορυφαία διατροφική επιλογή και υπάρχουν σημαντικοί λόγοι που εξηγούν γιατί ισχύει αυτό.\nΤα φιστίκια Αιγίνης, ειδικά αν τα φάτε ανάλατα έχουν πολλά να σου προσφέρουν καθώς έχουν πάρα πολλές χρήσιμες θρεπτικές ουσίες. Πολύ μεγάλη είναι η περιεκτικότητας τους σε βιταμίνες όπως είναι η νιασίνη και το φολλικό οξύ.\nΠοια είναι πράγματι η θερμιδική τους πυκνότητα;\nΤα φιστίκια Αιγίνης είναι υψηλά σε θερμίδες λόγω της περιεκτικότητάς τους σε λιπαρά. Αυτό αναγκάζει κάποιους να τα αποφεύγουν επειδή πιστεύουν ότι θα ξεφύγουν από τους στόχους απώλειας βάρους. Υπάρχουν όμως πολλά στοιχεία που αποδεικνύουν ότι κάνουν ακριβώς το αντίθετο. Σε σύγκριση με σχεδόν κάθε ξηρό καρπό, τα φιστίκια Αιγίνης αποδίδουν πολύ λιγότερες θερμίδες ανά μερίδα (περίπου 170 θερμίδες, όσο δηλαδή και δυο μικρά φρούτα). Αν μιλάμε για καθαρή ποσότητα, θα πρέπει να φας διπλάσιο αριθμό φιστικιών για να πάρεις την ίδια ποσότητα θερμίδων με μια χούφτα αμύγδαλα, καρύδια, κάσιους ή οποιονδήποτε άλλο ξηρό καρπό. Επιπλέον, μελέτη από τη Γαλλία δείχνει ότι η προσθήκη 250 επιπλέον θερμίδων από φιστίκια στη διατροφή σου δεν επιβαρύνει το βάρος σου.\nΗ τακτική κατανάλωση ξηρών καρπών συμβάλλει στη μείωση του κινδύνου αύξησης βάρους. Τα φιστίκια Αιγίνης μπορεί να είναι ιδιαίτερα ευεργετικά για όσους θέλουν να χάσουν βάρος ή να διατηρήσουν το βάρος τους χάρη στην περιεκτικότητα τους σε φυτικές ίνες και πρωτεΐνες.\nΣε μελέτη που έγινε το 2012, τα άτομα που έτρωγαν μία χούφτα φιστίκια για 12 εβδομάδες παρουσίασαν διπλάσια μείωση του δείκτη μάζας σώματος (ΔΜΣ), από τα άτομα που έτρωγαν κουλουράκια αντί για φιστίκια. Και οι δύο ομάδες κατανάλωναν περίπου την ίδια ποσότητα θερμίδων.\nΕίναι η τέλεια τροφή για να ξεγελάσεις το μυαλό σου\nΗ έρευνα έχει δείξει ότι υπάρχουν πολλοί τρόποι για να ξεγελάσεις το μυαλό σου να φάει λιγότερο. Τα διατροφικά tips όπως η χρήση μικρότερων πιάτων για παράδειγμα μειώνουν την κατανάλωση φαγητού. Το ίδιο κάνουν και τα φιστίκια Αιγίνης: σου διασφαλίζουν ότι δεν θα φας υπερβολικά λόγω του κελύφους τους.\nΑυτό το μικρό εμπόδιο, το να ξεφλουδίζεις δηλαδή ένα φιστίκι από το κέλυφος του, αποδεικνύεται επιστημονικά ότι μειώνει την υπερκατανάλωση.\nΗ διαδικασία αυτή σε κάνει να τρως πιο αργά, να εκτιμάς κάθε μπουκιά και να βάζεις και άλλες αισθήσεις (όπως το άγγιγμα) στην εμπειρία. Αυτό μακροπρόθεσμα μπορεί να σε βοηθήσει να τρως πιο αργά και λιγότερο.\nΤέλος, το κέλυφος των φιστικιών μπορεί επίσης να βοηθήσει στην απώλεια βάρους. Η έρευνα δείχνει ότι όταν ξεφλουδίζεις τα φιστίκια Αιγίνης σου παρέχει μια οπτική υπενθύμιση για το πόσα έχεις φάει.\n# φιστικι αιγινης


ΑΠΟΣΤΟΛΗ ΤΟΡΟΥΝ: Preview 1ης ημέρας με 3 ελληνικές συμμετοχές - SPORTSFEED\nΜία μέρα πριν από την επίσημη έναρξη του προγράμματος των αγώνων, θα διεξαχθεί όπως έχει καθιερωθεί, η μέρα των προκριματικών. Αύριο στην Τόρουν αρένα θα γίνουν πέντε προκριματικοί με τη συμμετοχή τριών Ελλήνων αθλητών.\nΤην υπεράσπιση του τίτλου θα κυνηγήσει ο φορμαρισμένος Τζιανμάρκο Ταμπέρι που έχει ταξιδέψει στο Τόρουν με την καλύτερη επίδοση φέτος στον κόσμo με 2.35μ. Τα πράγματα για τον Ιταλό δε θα είναι εύκολα καθώς δύο εβδομάδες πριν στην ίδια αρένα (Τόρουν) ο Λευκορώσος Μαξίμ Νεντασεκάου πήδηξε 2.34μ. Οι δυο τους είναι τα ξεκάθαρα φαβορί, με τον πολύπειρο Ματέους Ζιμπίλκο που είναι ο κάτοχος του ευρωπαϊκού τίτλου στον ανοιχτό και ήταν 3ος στο παγκόσμιο κλειστού το 2018 να έχει το προβάδισμα από τους υπόλοιπους που πήγαν στο Τόρουν με φετινό 2.28μ. Ο Αντρέι Προτσένκο που πήδηξε φέτος 2.34μ δε θα αγωνιστεί καθώς ένιωσε ενοχλήσεις. To όριο πρόκρισης το 2019 στη Γλασκόβη ήταν 2.28μ και ο τελικός έκλεισε στο 2.25μ με το Ζιμπίλκο να είναι ο μόνος από τους οκτώ που πέρασε το 2.28μ.\nΟ Μίλτος Τεντόγλου είναι το απόλυτο φαβορί. Δεν έχει χάσει σε ευρωπαϊκή διοργάνωση από το 2018 και έχει και την κορυφαία επίδοση φέτος στην Ευρώπη με 8.21μ. Ο Τομπίας Μόλντερ θα είναι και πάλι ο μεγάλος του αντίπαλος έχοντας φετινό 8.13μ. Στη Γλασκόβη το 2019 ο Σουηδός πίεσε για τέσσερα άλματα τον Τεντόγλου όμως ο αθλητής του Γιώργου Πομάσκι με 8.38μ πήρε το χρυσό αφήνοντας το Μόντλερ δεύτερο με 8.17μ. Ο Ρουμάνος Γκάμπριελ Μπίταν πήδηξε στο πρωτάθλημα Ρουμανίας 8.14μ όμως ποτέ άλλοτε και σε καμία σοβαρή διοργάνωση δεν έχει περάσει τα 8 μέτρα. Δεν έχει διαπιστευτήρια που να τον οδηγούν στο βάθρο. Το 2019 το όριο πρόκρισης ήταν 7.95μ και από τους οκτώ το πέρασαν μόνο ο Σεργκεί Νικιφόροφ (8.03μ στην τρίτη μετά από 7.86μ και 7.84μ) και ο Τεντόγλου (8.01μ μετά από ένα άκυρο. Η οκτάδα έκλεισε στο 7.64μ. Ο Αλέξανδρος Περιστέρης θα πρέπει να υπερβάλλει εαυτόν για να μπει στην οκτάδα.\nΑπούσα η κάτοχος του τίτλου, μια Καμερουνέζα το μεγάλο φαβορί για τη διαδοχή της. Ο Οριόλ Ντονγκμό που αγωνίζεται πλέον για την Πορτογαλία είναι η κορυφαία φέτος στον κόσμο με το 19.65μ που έριξε στις 29 Ιανουαρίου ενώ οι άλλοι δύο αγώνες της ήταν στο 19.18μ και το 18.91μ. Η 35χρονη Κριστίνα Σβάνιτς είναι η μόνη που έχει περάσει από τις υπόλοιπες τα 19 μέτρα φέτος έχοντας 19.11μ και η μόνη από όλες με ατομικό πάνω από τα 20 μέτρα (20.05μ). Η Γερμανίδα είναι η μόνη που μπορεί να απειλήσει την Ντονγκμό. Για την 3η θέση θα γίνει μεγάλη μάχη με τη Σουηδέζα πρωταθλήτρια Ευρώπης Κ23 του 2017, Φάνι Ρους να είναι η πιο βελτιωμένη αλλά και η πιο φορμαρισμένη έχοντας ρίξει 18.66μ φέτος.\n20:30 – 3.000μ γυναικών (προκριματικός)\nΠρόκριση στον τελικό: Οι τέσσερις πρώτες από κάθε σειρά και οι τέσσερις ταχύτεροι χρόνοι στο σύνολο (δύο προκριματικές σειρές)\nΠρόκριση στον τελικό: Οι δύο πρώτοι από κάθε σειρά και οι τέσσερις ταχύτεροι χρόνοι στο σύνολο (τέσσερις προκριματικές σειρές)\nΟ μεγάλος σταρ των Πολωνών και αρχηγός της εθνικής τους ομάδας, Μάρτσιν Λεβαντόφσκι θα προσπαθήσει να υπερασπιστεί τον τίτλο του κόντρα στο φαινόμενο Ίνγκεμπριγκτσεν. Ο Νορβηγός είναι τρομερός όμως… Το 2019 στη Γλασκόβη ο Λεβαντόφσκι τον κέρδισε με την τακτική στο ευρωπαϊκό κλειστού και μήνες αργότερα του έκλεψε το χάλκινο μετάλλιο στο παγκόσμιο της Ντόχα. Πάλι με τακτική. Δυστυχώς για τον Πολωνό, στην κούρσα θα υπάρχει και ο Φίλιπ Ίνγκεμπριγκτσεν που θα κάνει πολλά… σκριν στον αδελφό του, όπως ακριβώς ο Γκέιλεν Ραπ στο Μο Φάρα. Αν και ο Ίνγκεμπριγκτσεν με το απίθανο 3:31.80 μοιάζει ανίκητος, ο Λεβαντόφσκι καταφέρνει στους μεγάλους αγώνες να κερδίζει. Τουλάχιστον τον Νορβηγό. Θα είναι πολύ ενδιαφέρουσα και αυτή η κούρσα με τους Βρετανούς να ελπίζουν σε βάθρο με τον Νιλ Γκούρλι που έχει φετινό 3:35.79. Πολύ δύσκολα τα πράγματα για τον Ανδρεα Δημητράκη ακόμα και με πανελλήνιο ρεκόρ (3:39.63) δεν μπορεί να περάσει στον τελικό καθώς θα πρέπει να είναι ή στην πρώτη διάδα ή ο ταχύτερος τρίτος.\nRelated Topics:featuredΑποστολήΣτίβοςτορουν 2021


Χαμός στο Ίντερ – Μίλαν: Πιάστηκαν στα χέρια Λουκάκου και Ιμπραΐμοβιτς και αντάλλαξαν… κομπλιμέντα - Newsbeast\n«Πήγαινε να κάνεις τις μ@@ σου με τα βουντού, μικρέ γαϊδαράκο» - «Γ@@@ εσένα και τη γυναίκα σου»\nΩστόσο, φαίνεται ότι τα πράγματα ξέφυγαν παραπάνω από έναν… απλό καυγά. Σύμφωνα με τα ιταλικά ΜΜΕ, ο Ιμπραΐμοβιτς είπε στον Λουκάκου: «Πήγαινε να κάνεις τις μ@@ σου με τα βουντού, μικρέ γαϊδαράκο» και αυτός του απάντησε, λέγοντας του: «Γ@@@ εσένα και τη γυναίκα σου». «Θες μιλήσεις για τη μάνα μου, π@@@ γιε; Θα σε πυροβολήσω στο κεφάλι», απάντησε ο Σουηδός.\nΑΘΛΗΤΙΚΑΖλαταν ΙμπραϊμοβιτςΙντερκαυγαςκυπελλο ΙταλιαςΜιλανΡομελου Λουκακου


Κίνα Μη-Slip Mats για είσοδο Κατασκευαστές\nΠεριγραφή:Ανακυκλωμένο καουτσούκ ματ,Βαρέλι από καουτσούκ,Καουτσούκ Είσοδος Mats για δάπεδα\nHome > Προϊόντα > Αντιολισθητικό ελαστικό παρέμβυσμα > Αντιολισθητικό ελαστικό ματ > Μη-Slip Mats για είσοδο\n• Κατασκευή από καουτσούκ νιτριλίου για ανώτερο λάδι, γράσο και γενική χημική αντοχή.\n• Το καθαρισμένο υποστήριγμα αυξάνει τη λαβή με το πάτωμα για να αποτρέψετε την ολίσθηση γύρω.\nΤα καουτσούκ χαλάκια από καουτσούκ είναι βαριά, ανθεκτικά καουτσούκ χαλάκια, σχεδιασμένα με χαμηλό προφίλ για κάθαρση πόρτας.\n• Ο αυξημένος οβάλ σχεδιασμός στην επιφάνεια του τάπητα δαπέδου λειτουργεί σκληρά για να ξύσει τα παπούτσια καθαρά και παρέχει πρόσφυση ακόμα και όταν είναι βρεγμένο.\n• Κατασκευασμένο από 100% ανθεκτικό στην αλουμίνιο καουτσούκ νιτριλίου, που δεν επηρεάζεται από γράσα ή λάδι.\nΤα καουτσούκ χαλάκια είναι σκληρά, βαριές λάστιχο καουτσούκ πόρτες, σχεδιασμένα με μια πολυ-κατευθυντική επιφάνεια για να ξύσει τη βρωμιά και τα συντρίμμια και σκουπίστε την υγρασία από τα παπούτσια, ανεξάρτητα από την κατεύθυνση πεζοπορίας.\n• Οι εναλλασσόμενες σειρές λαστιχένιων νευρώσεων στην επιφάνεια του χαλιού δαπέδου παρέχουν βελτιωμένο σκούπισμα και ξύσιμο.\n• Οι βρωμιές και το νερό συγκρατούνται μέσα στις τάφρους για καλύτερη κατακράτηση βρωμιάς και υγρασίας στα φρεάτια του στρώματος (και εκτός δαπέδου).\n• Οι μασίφ υαλοκαθαριστήρων από παρκέ είναι κατασκευασμένες από ανθεκτικό σε ολίσθηση ελαστικό, οι λοξότμητες άκρες παρέχουν μια ασφαλή μετάβαση πάνω και έξω από το χαλάκι.\n• Αυτά τα υφάσματα αποξεστήρα υαλοκαθαριστήρων έχουν διπλάσιο νερό από τα συγκρίσιμα στρώματα αποξέσεως και έχουν σχεδιαστεί για υπαίθριους χώρους υψηλής κυκλοφορίας.\n• Για να καθαρίσετε αυτά τα καουτσούκ πόρτας, απλά ανακινήστε ή απενεργοποιήστε τον εύκαμπτο σωλήνα.\nΑνακυκλωμένο καουτσούκ ματ Βαρέλι από καουτσούκ Καουτσούκ Είσοδος Mats για δάπεδα Ανακυκλωμένο καουτσούκ Ανακυκλωμένο καουτσούκ πόρτα Mat Άλογο καουτσούκ ματ Αγροτικά καουτσούκ ματ Μονωτικό καουτσούκ ματ\nΑνακυκλωμένο καουτσούκ ματ Βαρέλι από καουτσούκ Καουτσούκ Είσοδος Mats για δάπεδα Ανακυκλωμένο καουτσούκ Ανακυκλωμένο καουτσούκ πόρτα Mat


Η καρδιά της Ανθοκομικής Χτυπάει στις Αχαρνές !! (VIDEO)\n« Aνήλικα κορίτσια στα Τρίκαλα είχαν στο σπίτι το πτώμα του πατέρα τους για μήνες!!!!\nΤΕΛΟΣ ο 13ος και ο 14ος ΜΙΣΘΟΣ στον ιδιωτικό τομέα!!! »\nΆνοιξαν οι «πύλες» της 2ης Ανθοκομικής Έκθεσης Αχαρνών, με τεράστια προσέλευση του κόσμου, ο οποίος έμεινε έως αργά απολαμβάνοντας θεατρικές και μουσικοχορευτικές παραστάσεις, παρουσιάσεις βιβλίων, αθλητικές εκδηλώσεις και πολλά άλλα δρώμενα που πραγματοποιούνται στο ανοιχτό θέατρο της πλατείας. Οι συμμετοχές των εκθετών από την ανθοκαλλιέργεια και την ανθοπαραγωγή είναι πολλές, καθώς οι Αχαρνές είναι η γεννέτειρα της Ανθοκομικής.\nΤη λαμπερή τελετή των εγκαινίων, που παρουσίασε η Υπεύθυνη Τύπου του Δήμου Αχαρνών Κατερίνα Παπασταματίου, τίμησαν με την παρουσία τους: ο υπουργός Περιβάλλοντος & Ενέργειας κ. Γιάννης Τσιρώνης.\nΕπίσης ο πρόεδρος του ΣΥΝ.ΠΑ και Αντιδήμαρχος Φυλής κ. Δημήτρης Καμπόλης, o πρόεδρος της Δημοτικής Φροντίδας Αχαρνών κ. Γιώργος Δασκαλάκης, η πρόεδρος της ΔΗΚΕΑ κα Μαρία Ναυροζίδου, ο πρόεδρος του Κέντρου ΑμΕΑ ΑΡΩΓΗ κ. Νίκος Γκασούκας, ο πρόεδρος της Σχολικής Επιτροπής Α” βάθμιας Εκπαίδευσης κ. Κώστας Καρυδάκης, η πρόεδρος της Σχολικής Επιτροπής Β” βάθμιας Εκπαίδευσης κα Γεωργία Ευθυμιάδου, ο Δημοτικός Σύμβουλος και επικεφαλής δημοτικής παράταξης κ. Παναγιώτης Γρηγοριάδης, οι Δημοτικοί Σύμβουλοι, κ. Δημήτρης Γιαννακόπουλος και Ηλίας Ζητούνης, ο Διευθ/νων Σύμβουλος της Επενδυτικής Αχαρνών κ. Χαράλαμπος Ζάχαρης, η πρόεδρος της Τοπικής Ενότητας Αχαρνών κα Χρύσα Δουρίδα, Τοπικοί Σύμβουλοι Αχαρνών και Θρακ/νων καθώς και η Πρόεδρος της Τ.Ο. ΝΔ Αχαρνών – Θρακ/νων Γεωργία Βλάχου.\nΔημοσιογραφική επιμέλεια ρεπορτάζ Αθηνά Περράκη\nPosted in Focus Web TV, Αχαρναί, Κοινωνία, Μουσική, Τοπικά | Tags: Focus web tv, Ανθοκομική, αχαρνές


Η Σουζάνα Κουόλ αποκάλυψε πως έκανε αγωγή στον χορογράφο Τάσο Ξιάρχο - Peoplegreece.com\nΗ πρώην παίκτρια του GNTM 2 ήταν μία από τις καλεσμένες της Ελεονώρας Μελέτη στα Μεσάνυχτα.\nΑπό People Greece FacebookInstagram | 11 Δεκεμβρίου 2019\nΑποκαλυπτική και με πολλά ενδιαφέροντα πράγματα να πει, ήταν η Σουζάνα Κουόλ το βράδυ της Τρίτης στην εκπομπή Μεσάνυχτα. Η πρώην παίκτρια του GNTM 2, που προσφάτως είπε πως δεν παρακολουθεί το ριάλιτι, μίλησε για τα παιδικά της χρόνια που τα πέρασε σε ίδρυμα, για τον πατέρα που δεν γνώρισε ποτέ, αλλά και για την δικαστική της διαμάχη με τον χορογράφο Τάσο Ξιάρχο.\nΑυτό το τελευταίο είναι που προκαλεί σίγουρα το ενδιαφέρον, καθώς στη συνάντησή τους μέσα στο παιχνίδι δεν φάνηκε να υπάρχει κάτι προσωπικό. Όπως όμως εξήγησε η Σουζάνα Κουόλ, ο μάνατζερ της θεώρησε πως έχει ξεπεράσει το όριο ο χορογράφος με όσα είπε για εκείνη και πήρε την απόφαση να του κάνουν αγωγή.\n«Εγώ δεν είχα ποτέ θέμα με τον Τάσο. Φαίνεται πως αυτός είχε θέμα μαζί μου. Έλεγε κάποια πράγματα στις εκπομπές. Έλεγε τα δικά του για μένα. Δε ξέρω αν έβριζε και τι έλεγε για μένα. Εγώ δε δίνω σημασία σε αυτά, αλλά έχει δώσει ο μάνατζέρ μου. Του έχει κάνει αγωγή γιατί έχει πει πολλά πράγματα.\nΌλα αυτά τα έχει πει μόνο και μόνο για να βγει στη δημοσιότητα. Δε ξέρω γιατί τα έχει πει κιόλας, δε με ενδιαφέρει. Ποτέ δε μιλούσαμε στα παρασκήνια. Δεν υπήρχε κανένα πρόβλημα, αλλά με το που βγήκα και είδα πως έχει πει πολλά πράγματα για μένα, που δεν ισχύουν κιόλας. Του μάνατζέρ μου δεν του άρεσε αυτό και του άσκησε αγωγή».\nGNTM 2: Ο (απίστευτος) λόγος για τον οποίο η Σουζάνα Κόουλ δεν παρακολουθεί τον διαγωνισμό\nΠέραν του GNTM 2, η Σουζάνα αναφέρθηκε και στην ιστορία της ζωής της. Με καταγωγή από Σουδάν και Νιγηρία, αλλά γεννημένη και μεγαλωμένη στην Ελλάδα, η Σουζάνα έζησε χωρίς πατέρα και με τη μητέρα της να αφήνει εκείνη και την αδερφή της σε ίδρυμα, καθώς δεν μπορούσε να τους προσφέρει τα απαραίτητα.\n«Η μαμά μου σχολείο πήγε εδώ, στην Ελλάδα, γυμνάσιο και λύκειο. Είναι πάρα πολλά χρόνια εδώ, πάνω από 20. Κι εγώ εδώ γεννήθηκα, αλλά η καταγωγή μας είναι από Σουδάν και Νιγηρία. Δεν είναι ότι δεν θέλω να ξέρω τίποτα για τον μπαμπά μου, απλά ακόμα δεν είμαι έτοιμη να πάω να πιάσω τη μαμά μου και να τη ρωτήσω. Δεν ξέρω καν πώς είναι ο πατέρας μου, ούτε σε φωτογραφία δεν τον έχω δει. Δεν έχω καθόλου μνήμες.\nΌταν εγώ ήμουν τρίτη δημοτικού και η αδερφή μου στην πρώτη, η μητέρα μου μας πήγε σε ίδρυμα γιατί δεν μπορούσε να μας μεγαλώσει. Στην αρχή ήταν πάρα πολύ δύσκολα για μένα γιατί είχα αντίληψη και ήξερα τι γινόταν. Αλλά μετά με τον καιρό δεν είχα πρόβλημα γιατί το έβλεπα σαν κατασκήνωση. Μας πήγαιναν εκδρομές, μας έδιναν δώρα, ήταν πολύ ωραία».\nGNTM 2 ΕΛΕΟΝΩΡΑ ΜΕΛΕΤΗ ΜΕΣΑΝΥΧΤΑ ΣΟΥΖΑΝΑ ΚΟΥΟΛ


AHCI Ή IDE\nJune 17, 2009 in Αποθήκευση (HDD, SSD, NAS)\nμπορειτε να μου πειτε ποιες οι διαφορες μεταξυ των δυο και ποια απο τα δυο να δωσω σαν ρυθμιση στο bios για το συστημα της υπογραφης?\nΤο IDE το χρησιμοποιούμε για να κάνουμε το sata controller συμβατό με παλιά λειτουργικά όπως Win 9x/me/Dos κ.α.(compatibility mode) και να αναγνωρίσουν το δίσκο. Ο Controller υπολειτουργεί έτσι και έχει χαμηλή απόδοση (μόνο σε περίπτωση που το hiren's boot cd δεν παίζει χρειάζεται, πρακτικά το IDE mode είναι άχρηστο). Με το AHCI η RAID λειτούργει κανονικά και έχεις όλη την ταχύτητα (περισσότερα στο wiki). Μπορείς να το έχεις και σε RAID και ας μην έχεις κάνει καθόλου RAID, ίσως κάνεις αργότερα.\nοκ.ευχαριστω.το εβαλα και στο raid αλλα στο ποστ δν περναγε το veryfing dmi data(κατι τετοιο)\nκαλα, αχρηστο ρε συ δεν ειναι. Και βεβαια σωστα στο παραδειγμα σου αναφερεσαι μεχρι τα win me, αλλα υπαρχουν παααααααααρα πολλες περιπτωσεις (ιδιως laptop με XP επανω), που αν δεν ειναι γυρισμενο σε IDE ...ξεκινας να κανεις boοt πχ, για μια καινουρια win εγκατασταση και πεταει το ωραιοτατο μηνυμα..."Δε βρισκω κανενα δισκο κτλ ..Μολις βαλεις στο Bios την επιλογη IDE ..μια χαρα τα βλεπει ολα και προχωρας..\nξεκινας να κανεις boοt πχ, για μια καινουρια win εγκατασταση και πεταει το ωραιοτατο μηνυμα..."Δε βρισκω κανενα δισκο κτλ ..\nusb floppy....ich-x ή via ή οτι ειναι, drivers μέσα, F6 κατα το win cd boot (έχει ένα delay και στο ζηταει) και voila!\nΣε IDE mode ο sata controller ειναι σε compatibility mode και δεν χρειαζεται drivers για να εγκατασταθει λειτουργικο οπως τα XP.\nΟυσιαστικα τα μονα που προσφερει το AHCI hot plug των sata σκληρων και το NCQ. Οι διαφορες στην ταχυτητα δεν ειναι συνηθως σημαντικες αν υπαρχουν.\nκατα το F6, τα ΧP ψαχνουν KAI για USB media ? νομιζα οτι κοιτανε μονο στο floppy A: (εχει καποια σχεση το legacy USB στο bios μηπως?)\nΔεν είναι τα ΧΡ που "θα ψάξουν"....αν το bios σου δώσει legasy A: ένα usb floppy, τότε θα "ψάξει" ο installer στο usb media. Και ναι δυστυχώς πρέπει να είναι Α: (τουλάχιστον δεν έχω βρει κάτι άλλο)....η πιο εύκολη λύση πάντα είναι slipstream με nlite και έχεις λουκούμι iso, που του χεις φορτώσει τη σάρα και τη μάρα απο ahci, raid και τα ρέστα.\nEχουν τα bios τετοια ρυθμιση που να δινουν στον windows installer (ή στα διαφορα DOS ?) σαν "Α:" το usb stick ?


Η Samsung Mobile πραγματοποίησε μια εκδήλωση στις 10 Απριλίου και ενώ όλοι περιμέναμε ότι θα παρουσίαζε εκεί το Galaxy A90, αυτό δεν συνέβη ποτέ. Αντ ‘αυτού, παρουσιάστηκε μόνο το Samsung Galaxy A80, το οποίο πήρε όλη τη δόξα με τον μοναδικό pop-up και περιστρεφόμενο μηχανισμό στον οποίο φιλοξενούνται οι κάμερες της συσκευής.\nΛοιπόν, από ότι φαίνεται, το Galaxy A90 δεν είναι εντελώς έξω από την εξίσωση. Αναφορές που προέκυψαν χθες υποστηρίζουν ότι η συσκευή είναι ακόμα καλά στα σκαριά και ότι θα φέρει μια κύρια οπίσθια κάμερα ανάλυσης 32MP και υποστήριξη δικτύων 5G, ενώ θα έχει επιπλέον υποστήριξη ταχείας φόρτιση 45W. Το Galaxy A90 υποτίθεται ότι δοκιμάζεται στη Νότια Κορέα με αριθμό μοντέλου SM-A908N, για την παραλλαγή 5G, και ίσως μια ακόμη παραλλαγή που δεν θα υποστηρίζει 5G.\nΕνώ δεν υπάρχει καμία αναφορά που να αντικρούει την ύπαρξη της συσκευής με αριθμό μοντέλου SM-A908N, μια νέα φήμη ισχυρίζεται ότι ενδέχεται να μην κυκλοφορήσει ως A90, αλλά υπό τη σκέπη μιας νέας σειράς Samsung Galaxy R. Η νέα σειρά Samsung Galaxy R πιθανότατα να πάρει θέση μεταξύ της σειράς Premium Galaxy S και της σειράς Α.\nΟι λεπτομέρειες εξακολουθούν να είναι λίγες, δεδομένου ότι η Samsung δεν έχει ακόμη επιβεβαιώσει τη φήμη. Ωστόσο, ο γνωστός tipster @Onleaks αναφέρει σε ανάρτησή του στο Twitter ότι έχουν δοκιμαστεί δύο μοντέλα του τηλεφώνου, με τεράστιες οθόνες και τριπλή πίσω κάμερα.\nΟ κατά κόσμον Steve H.McFly (@Onleaks) επιβεβαιώνει επίσης τις προηγούμενες διαρροές, ότι το ένα από τα δύο μοντέλα θα υποστηρίζει 5G, ενώ το άλλο, το μη 5G, θα έχει ένα μοναδικό σύστημα κάμερας. Το Galaxy S10 έχει ήδη κυκλοφορήσει με σχεδιασμό οπής επί της οθόνης και το Galaxy A80 με μοναδικό pop-up και περιστρεφόμενο μηχανισμό, οπότε μόνο εικασίες θα μπορούσαμε να κάνουμε για το ποιο θα είναι το μοναδικό σύστημα κάμερας που αναφέρει για τη νέα σειρά Samsung Galaxy R.\nTags: galaxy a90galaxy rsamsung\nNext post Xiaomi Mi Band 3: διαθέσιμο με νέο κουπόνι, στα 16€! [coupon]\nPrevious post Chuwi LapBook Plus: έρχεται νέο μοντέλο με 4K οθόνη και δύο SSD!


ΕΞΕΡΕΥΝΗΣΤΕ ΤΗΝ ΚΡΗΤΗ - CASA BLUE ΒΙΛΑ, Αγία Πελαγία, Ηράκλειο, Κρήτη, ΕΛΛΑΔΑ\nΤο Αρχαιολογικό Μουσείο Ηρακλείου είναι από τα πιο μεγάλα και αξιόλογα μουσεία στην Ελλάδα και ένα από τα σημαντικότερα στην Ευρώπη. Τα εκθέματά του περιλαμβάνουν αντιπροσωπευτικά δείγματα από όλες τις περιόδους της κρητικής προϊστορίας και ιστορίας, που καλύπτουν περίπου 5.500 χρόνια, από τη νεολιθική εποχή μέχρι τους ρωμαϊκούς χρόνους. Η συλλογή με τις μινωικές αρχαιότητες είναι η σημαντικότερη στον κόσμο και το μουσείο δίκαια θεωρείται το κατ' εξοχήν μουσείο του μινωικού πολιτισμού.\nΤο Μουσείο Φυσικής Ιστορίας Κρήτης λειτουργεί μέσα στα πλαίσια του Πανεπιστημίου Κρήτης καλύπτοντας όλες τις δραστηριότητες ενός πλήρους και σύγχρονου μουσείου. Διατηρεί και αναπτύσσει συλλογές, πραγματοποιεί έρευνες για το φυσικό περιβάλλον, συνεισφέρει στην εκπαιδευτική διαδικασία όλων των βαθμίδων της εκπαίδευσης και προβάλλει στους εκθεσιακούς του χώρους τις ιδιαιτερότητες του περιβάλλοντος της Κρήτης και της Μεσογείου.\nΤο Φρούριο κτίστηκε από τους Ενετούς, κατά τα πρώτα χρόνια της κυριαρχίας τους στο Χάνδακα, για την καλύτερη προστασία του λιμένα της πόλης, που είχε εξέχουσα στρατηγική και εμπορική σημασία. Στις αρχές του 16ου αιώνα, το παλαιό φρούριο κατεδαφίστηκε και στη θέση του κατασκευάστηκε το φρούριο που σώζεται μέχρι σήμερα στο διάστημα από το 1523 ως το 1540. Κατά τη διάρκεια της 21χρονης πολιορκίας της πόλης, οι οθωμανοί εξουδετέρωσαν εύκολα τη δύναμη πυρός του οχυρού το οποίο και κατέλαβαν τελικά το 1669. Το φρούριο έχει αποκατασταθεί και είναι πλέον ανοιχτό στο κοινό. Στο φρούριο διεξάγονται περιστασιακά εκθέσεις τέχνης και πολιτιστικές δραστηριότητες.\nΗ πόλη του Ρεθύμνου είναι ένας τόπος ευλογημένος, με ομορφιά, αγκαλιασμένος από τα μαγευτικά βουνά και το βαθύ μπλε της Μεσογείου, διακοσμημένη με αναγεννησιακά χρώματα και κατοικημένη από ανθρώπους γνωστούς για τη φιλοξενία τους, τιμώντας τους προγόνους και τις παραδόσεις τους. Είναι ένας τόπος που ερωτεύεται κανείς με την πρώτη ματιά και οι επισκέπτες είναι σε θέση να αισθανθούν την θετική αύρα της πόλης από την πρώτη στιγμή, κάνοντας τους να νιώσουν σαν στο σπίτι τους.\nTo μυστικό αυτού του ιδιαίτερου Κρητικού τόπου ίσως να βρίσκεται στη βαθιά και ακαταμάχητη δύναμη του Ψηλορείτη, της Μάνας Γης που γέννησε τους ελληνικούς μύθους. Αυτής της θεάς γης που λατρεύτηκε από τους μινωίτες σαν η Μεγάλη Μητέρα που όμως στάθηκε πάντα στα μέτρα και το μέγεθος του ανθρώπου. To μεγαλείο των αρχαίων θεών της Κρήτης βρίσκεται στο ότι ποτέ δεν ξέχασαν την ανθρώπινη καταγωγή τους. Και οι Ανωγειανοί που θέλουν να κατάγονται από τους αρχαίους Κουρήτες και τους Ιδαίους Δακτύλους, αποτελούν μια κοινωνία που χαρακτηρίζεται από όλα τα στοιχεία του ορεσίβιου κρητικού. Άνθρωποι ατίθασοι, υπερήφανοι για τον τόπο τους, απείθαρχοι, με σκληρές παραδόσεις αλλά και με σπάνιες αρετές. Ταυτισμένοι με το άγριο περιβάλλον του βουνού, συνηθισμένοι να επιβιώνουν σε δύσκολες συνθήκες. Εδώ στα Ανώγεια θα αισθανθείς την ύπαρξη μιας Κρήτης με πανάρχαιες μνήμες που επιζούν στην καθημερινή ζωή των κατοίκων, στις γιορτές και τα τραγούδια τους, στους μύθους και την προγονική μνήμη αυτού του κόσμου που έχει χτίσει ολόκληρη την ιστορία του γύρω από μια έννοια: Την υπερηφάνεια. Την δύναμη της ψυχής, που την ξαναβρίσκεις αιώνες μετά την Ιλιάδα. Την ευαισθησία εκείνη που κάνει τον άνθρωπο να ασκεί τη δύναμή του για πράξεις παράτολμες και καμιά φορά παράλογες.\nΤο ΓΚΟΛΦ ΚΡΗΤΗΣ είναι το μοναδικό γήπεδο γκολφ 18 οπών στην Κρήτη και ένα από τα πιο εντυπωσιακά γήπεδα γκολφ της Μεσογείου. Είναι εύκολα προσβάσιμο και σε μικρή απόσταση από τη Χερσόνησο, αλλά από το αεροδρόμιο του Ηρακλείου μέσα σε 25 λεπτά (24 χιλιόμετρα). Έχει κατασκευαστεί με τα διεθνή πρότυπα PGA από τον αρχιτέκτονα Bob Hunt, μέλος της αγγλικής PGA. Κάθε τρύπα έχει κατασκευαστεί ξεχωριστά και σε αρμονία με το γύρω τοπίο, προσφέροντας πανοραμική θέα τόσο στα βουνά της Κρήτης όσο και στο Αιγαίο Πελάγος.


Σύλλογος Εργαζομένων Γενικού Νοσοκομείου Αγ.Νικολάου Κρήτης: Κάλεσμα της Ένωσης Γονέων Δήμου Αγ. Νικολάου για τη συγκέντρωση της Πέμπτης 19/4 για το Νοσοκομείο Αγ. Νικολάου\nΗ Ένωση Γονέων Αγίου Νικολάου, καλεί όλους τους γονείς να συντονίσουν τα βήματά τους με τους μαθητές και τους εκπαιδευτικούς των σχολείων και να πάρουν μαζικά μέρος στην διαδήλωση για την ενίσχυση του Νοσοκομείου, την Πέμπτη 19/4 στην πλατεία.\nΣτο πρόσφατο παρελθόν οι κινητοποιήσεις των γονέων για την παιδιατρική κλινική του Νοσοκομείου μας, έφεραν αποτελέσματα. Έχουμε την εκτίμηση, ότι και σήμερα μπορούμε να αλλάξουμε τη φθίνουσα πορεία στην παροχή ολοκληρωμένης φροντίδας υγείας στο τόπο μας.\nΌπως στη Παιδεία έτσι και στην Υγεία, το θεσμικό και οικονομικό πλαίσιο λειτουργίας τους, μας αναγκάζει να βάζουμε όλο και πιο βαθειά το χέρι στη τσέπη για να καλύψουμε τις πραγματικές ανάγκες της κάθε οικογένειας. Οι φόροι αυξάνονται και οι παροχές μειώνονται. Ξαναπληρώνουμε για αυτά που υποτίθεται έχουμε ήδη πληρώσει. Το αίτημα για Δημόσια, Δωρεάν και ποιοτική Υγεία και Παιδεία, είναι πιο επίκαιρο από ποτέ.\nΠιο συγκεκριμένα: Το πρόβλημα με τις κρατικές δαπάνες υγείας, είναι σίγουρα ενιαίο πανελλαδικά. Όμως ιδιαίτερα το Νοσοκομείο Αγίου Νικολάου, έχει χάσει τα τελευταία χρόνια το ένα τρίτο του προσωπικού του λόγω συνταξιοδοτήσεων και μπλοκαρίσματος προσλήψεων, κάνοντάς το πρωταθλητή στην υποστελέχωση σε επίπεδο Κρήτης. Είναι κοινό μυστικό ότι το Νοσοκομείο μας είναι ακόμα αξιόμαχο, λόγω του φιλότιμου προσωπικού του. Όμως οι ανθρώπινες αντοχές είναι πια περιορισμένες, τα ρεπό και οι άδειες άγνωστη λέξη και η ένταση εργασίας αυξάνεται καθημερινά, αφού οι δωρεάν υπηρεσίες του νοσοκομείου είναι μονόδρομος για ολοένα και περισσότερες οικογένειες. Το νοσοκομείο μας αποτελεί το καταφύγιο ακόμα και για πρωτοβάθμια φροντίδα υγείας, μια που ως γνωστό, στη πόλη μας δεν υπάρχουν άλλες δημόσιες δομές υγείας. Το καλοκαίρι που η πόλη σχεδόν τριπλασιάζει το πληθυσμό της, οι ανάγκες επίσης πολλαπλασιάζονται. Την ίδια στιγμή ακούμε πλάνα για τουρισμό υγείας αλλά με την κατάσταση της υποχρηματοδότησης όλα αυτά μετατρέπονται σε «ευσεβείς πόθους».\nΗ υποχρηματοδότηση έχει βέβαια και άλλες συνέπειες: Ενώ ο υπάρχον εξοπλισμός δεν μπορεί να αξιοποιηθεί λόγω ελλείψεων προσωπικού, δεν μπορεί να αγοραστεί ούτε καινούριος κρίσιμος ιατροτεχνολογικός εξοπλισμός σε τομείς που οι δυνατότητες του νοσοκομείου μπορούν να αξιοποιήσουν, δεν μπορούν να γίνουν αναβαθμίσεις στις παλαιότερες κτιριακές εγκαταστάσεις, στα συστήματα πυρασφάλειας και κλιματισμού.\nΆρα υπάρχουν όλοι οι λόγοι να διαμαρτυρηθούμε άμεσα και με ένταση, ανάλογη με αυτήν του προβλήματος. Η ευγένεια και η μετριοπάθεια των Μεραμπελιωτών δεν πρέπει να εκληφθεί σαν συναίνεση και αποδοχή σε τετελεσμένα. Για αυτό η μαζική μας συμμετοχή την Πέμπτη θα κρίνει πολλά.\nΑναρτήθηκε από ΣΥΛΛΟΓΟΣ ΕΡΓΑΖ. ΓΝΑΝ στις 10:19:00 μ.μ.


Τελευταία ενημέρωση: 2019-04-09, 15:48:16\nΚαι τι δεν είχε αυτή η λαϊκή εμποροπανήγυρις προσφοράς και ζήτησης υποψηφίων από δεύτερο, τρίτο, τέταρτο και πέμπτο χέρι, που στήθηκε στο Γαλάτσι. Γεμάτη από ρετάλια διαφόρων αποχρώσεων. Πόσο απελπισμένος μπορεί να είναι άραγε κανείς, σε πόση πολιτική ένδεια πρέπει να έχει περιπέσει, όταν προσπαθεί να εμφανίσει ως «μέγα άνοιγμα», στο πλαίσιο μιας δήθεν «νέας» και «κεντροαριστερής» μετάλλαξης του ΣΥΡΙΖΑ, αυτή τη συλλογή από υλικά κατεδαφίσεων, που μας προβάλλει ο κ. Τσίπρας σαν «φλουριά κωνσταντινάτα»;\nΚαμαρώσαμε, μεταξύ άλλων, τις απεικονίσεις του αυτοπροβαλλόμενου ως «βασιλιά των τσιγγάνων», αοιδού Βασίλη Παϊτέρη με την Ολγα Γεροβασίλη και όποιον άλλον περνούσε από δίπλα του, αλλά και τις αγκαλιές του με τον Παύλο Πολάκη. Ο,τι πιο ταιριαστό. Ινα πληρωθεί το ρηθέν «βρήκε ο …Παϊτέρης τη γενιά του». Τον ίδιο άνθρωπο τον είχαν κόψει το 2015 από υποψήφιο, μετά τις αντιδράσεις που είχε προκαλέσει η ανακοίνωση του ονόματός του στο εσωτερικό του κόμματός τους. Οταν κρίθηκε ως «αναξιόπιστος», καθώς είχε, κατά καιρούς, περάσει από διάφορα κόμματα. Από το ΔΗΚΚΙ του Τσοβόλα ώς την ΠΟΛΑΝ του Σαμαρά και ώς τη Νέα Δημοκρατία του Κωστάκη. Οπου έβλεπε φως …έμπαινε. Μόνον ο Παπαχριστόπουλος τον συναγωνίζεται. Τώρα αμφότεροι είναι …αποκτήματα του Τσίπρα.\nΚαμαρώσαμε τον Στέφανο Τζουμάκα να τον υποδέχεται μετά βαΐων και κλάδων ο ίδιος ο Αλέξης Τσίπρας. Γράφοντας στον προσωπικό λογαριασμό του στο Τουίτερ για τη μεταγραφή αυτή: «Σήμερα ξεκινά η συμπόρευση για μια ευρεία κοινωνική και προοδευτική συμμαχία». Κάνοντας ότι δεν θυμάται τι είχε προϋπάρξει στις σχέσεις ΣΥΡΙΖΑ - Τζουμάκα. Τον οποίο ο υπουργός Επικρατείας και εξ απορρήτων του Αλέξη Τσίπρα, ο Χριστόφορος Βερναρδάκης, χαρακτήριζε, με ανάρτησή του, επίσης στο Τουίτερ, ως …σαχλαμαράκια: «Ο,τι και να πει ο αγαπητός Στέφανος Τζουμάκας πια, θα καταταχθεί στη σφαίρα του γραφικού… Στέφανε, 20 χρόνια σαχλαμάρας δεν σβήνονται έτσι».\nΚαι τη Μαρία Ρεπούση πού την πάτε; Δεν είναι ένα ακόμη λαμπρό ρετάλι, από λαμέ ύφασμα; Πολιτικός μεγάλου εκτοπίσματος. Αφού είχε καταφέρει το 2012 να εκλεγεί βουλευτής με τη ΔΗΜΑΡ στον Πειραιά με 1.536 σταυρούς, όταν ο τελευταίος στο ψηφοδέλτιο του ΣΥΡΙΖΑ, τότε, Δ. Σταθακόπουλος είχε πάρει 1.822 σταυρούς προτίμησης. Και να σκεφθείτε ότι δεν είχε ακόμη διαπιστώσει ότι οι θάνατοι των Ελλήνων στη Σμύρνη και τον Πόντο ήταν προϊόν …συνωστισμού.\nΑντε και εις …χειρότερα.


Κωδικός προϊόντος: 1045489\nΠληκτρολόγιο-Ποντίκι Logitech MK295 Ασύρματο GR 920-009871, με SilentTouch.\nΠαραμείνετε συγκεντρωμένοι στη δουλειά σας και εξαλείψτε τους περισπασμούς.\nΓνωρίστε το αθόρυβο και ασύρματο σετ Logitech MK295 με SilentTouch, μια αποκλειστική τεχνολογία της Logitech που εξαλείφει πάνω από το 90% του θορύβου που δημιουργεί το πληκτρολόγιο και το ποντίκι.\nΠροσφέρει την ίδια αίσθηση κλικ και πληκτρολόγησης που προσφέρει το σετ με τις υψηλότερες πωλήσεις σε όλο τον κόσμο, χωρίς τους ενοχλητικούς ήχους κλικ και πληκτρολόγησης.\nΕξαλείφει πάνω από το 90% των θορύβων που ενοχλούν εσάς και τους γύρω σας, διατηρώντας παράλληλα τη γνώριμη αίσθηση πληκτρολόγησης και κλικ.\nΆνεση πλήρους μεγέθους.\nΤο πληκτρολόγιο πλήρους μεγέθους παρέχει όλα όσα χρειάζεστε με μια κομψή και αποτελεσματική σχεδίαση.\nΟι 8 εύχρηστες συντομεύσεις και το πλήρες αριθμητικό πληκτρολόγιο απλοποιούν την καταχώρηση δεδομένων και την πλοήγηση.\nΆνετο ποντίκι μικρού μεγέθους.\nΕργονομικό σχήμα και φορητό.\nΟμαλά κλικ και κατάδειξη ακριβείας στις περισσότερες επιφάνειες.\nΚαι, φυσικά, απίστευτα αθόρυβο χάρη στην τεχνολογία SilentTouch.\nΑσύρματη σύνδεση χωρίς καθυστερήσεις.\nΞεχάστε τις απώλειες σύνδεσης και τις καθυστερήσεις χάρη στην ισχυρή, αξιόπιστη ασύρματη σύνδεση 2,4 GHz με εμβέλεια 10 m.\nΚάντε χώρο στο γραφείο σας με έναν δέκτη USB. Τόσο μικρός που μπορεί να παραμείνει συνδεδεμένος στον υπολογιστή σας.\nΣύνδεση Ασύρματος Νανοδέκτης USB\nΤροφοδοσία Πληκτρολόγιο: 2 μπαταρίες ΑΑΑ/ Ποντίκι: 1 μπαταρία ΑΑ\nΠρόσθετα Χαρακτηριστικά Συμβατότητα: Windows 10/ 8/ 7 - ChromeOS\nΠεριεχόμενα Συσκευασίας Logitech MK295/ 2 Μπαταρίες ΑΑΑ/ 1 Μπαταρία ΑΑ/ Ασύρματος Νανοδέκτης USB\nΒάρος Πληκτρολόγιο: 0.49Kg/ Ποντίκι: 0.075Kg\nΔιαστάσεις L x W x H Πληκτρολόγιο: 18 x 441 x 149 mm/ Ποντίκι: 39 x 60 x 99 mm


Γαλλικές εκλογές: Μεγάλος αντίπαλος η αποχή - editorial.gr\nΓαλλικές εκλογές: Μεγάλος αντίπαλος η αποχή\nΚαθαρή εντολή στον φιλελεύθερο συνασπισμό ζήτησε ο Εμανουέλ Μακρόν από τους Γάλλους για να μην υπάρξει χάος στην πολιτική ζωή της χώρας. «Σ’ αυτούς τους δύσκολους καιρούς καμιά ψήφος δεν πρέπει να πάει χαμένη. Χρειαζόμαστε την αυτοδυναμία για να έχουμε ασφάλεια και να εγγυηθούμε την ανεξαρτησία μας», είπε ο Γάλλος πρόεδρος απευθυνόμενος στους ψηφοφόρους που σήμερα αποφασίζουν για την επόμενη κυβέρνηση.\nΗταν η πρώτη φορά που ο Μακρόν μίλησε για τις βουλευτικές εκλογές μετά τον πρώτο γύρο και σχεδόν απηύθυνε έκκληση για καθαρή πλειοψηφία, καθώς η κατάσταση θεωρείται ιδιαίτερα κρίσιμη. Το φιλελεύθερο μπλοκ του προέδρου κινδυνεύει να χάσει πολλές βουλευτικές έδρες από την αριστερή συμμαχία NUPES υπό τον Ζαν-Λικ Μελανσόν. Ο Μακρόν μίλησε για την αναγκαιότητα της ψήφου, την Πέμπτη, λίγο πριν αναχωρήσει για τη Ρουμανία και εν συνεχεία για το Κίεβο, προβάλλοντας την ισχυρή θέση της Γαλλίας εντός της Ευρώπης. Απευθύνθηκε στο 52% που δεν ψήφισε την περασμένη Κυριακή, υπογραμμίζοντας ότι οι καιροί απαιτούν «σοβαρές επιλογές». Το ποσοστό αποχής ξεπέρασε το 70% στους νέους κάτω των 30 ετών.\nΗ φιλελεύθερη συμμαχία «Μαζί» (Ensemble!) συγκέντρωσε στον πρώτο γύρο το 25,75% των ψήφων έναντι 25,66% της «Λαϊκής Ενωσης». Ο ακροδεξιός Συναγερμός της Μαρίν Λεπέν κέρδισε το 18,6% των ψήφων και το δεξιό κόμμα των Ρεπουμπλικανών 10,4%.\nΓια τον προεδρικό συνασπισμό «Μαζί» δεν είναι αρκετή η νίκη, όπως προβλέπεται από τις δημοσκοπήσεις. Αν δεν συγκεντρώσει τις απαραίτητες 289 έδρες για την αυτοδυναμία, τα μεταρρυθμιστικά σχέδια του προέδρου θα συναντήσουν πολλά εμπόδια στην υλοποίησή τους. Στην περίπτωση που ο προεδρικός συνασπισμός δεν κερδίσει την αυτοδυναμία, θα πρέπει να αναζητά συμμάχους στην Εθνοσυνέλευση -πιθανότατα τους Ρεπουμπλικανούς- για την προώθηση του σημαντικού νομοθετικού έργου.\nΟι κορυφαίοι υπουργοί της κυβέρνησης αποδύθηκαν τις προηγούμενες ημέρες σε εκστρατεία προκειμένου να αναδείξουν τις ασάφειες και τις υπερβολές του προγράμματος του Μελανσόν, υπογραμμίζοντας την αντιευρωπαϊκή του ατζέντα στο πρόσφατο παρελθόν, αλλά και την αμφιλεγόμενη πολιτική του έναντι της Ρωσίας, υπό τη σκιά της εισβολής στην Ουκρανία. Ο ίδιος θεωρείται επικριτής της Γερμανίας και χαρακτηρίζει «ξεπερασμένο» τον γαλλογερμανικό άξονα στην Ε.Ε. Επίσης, αν κέρδιζε την εξουσία, θα έθετε σε εφαρμογή τη συνταξιοδότηση στα 60 έτη, κάτι που οι ίδιοι οι Γάλλοι γνωρίζουν ότι δεν μπορεί να υποστηριχθεί, όπως τονίζουν οικονομικοί αναλυτές.\nΟ Μελανσόν υποσχέθηκε να μετατρέψει τις βουλευτικές εκλογές στον «τρίτο γύρο της προεδρικής αναμέτρησης» και να πάρει τη ρεβάνς από τον Γάλλο πρόεδρο, τον οποίο εμμέσως απειλεί με «συγκατοίκηση» (όταν ο πρόεδρος και ο πρωθυπουργός προέρχονται από διαφορετικά κόμματα και είναι πολιτικοί αντίπαλοι). Ο ίδιος ο αριστερός πολιτικός υποστηρίζει πως η «Λαϊκή Ενωση» (η συμμαχία NUPES) θα κερδίσει την πλειοψηφία και θα εκδιώξει το κόμμα Μακρόν από το μέγαρο Ματινιόν. Οσο και αν ο ισχυρισμός του Μελανσόν αγγίζει τη σφαίρα της φαντασίας -όπως τονίζουν οι αναλυτές- ωστόσο, εκείνος συνεχίζει να τους επαναλαμβάνει τα περί «συγκατοίκησης». Ετσι, ελπίζει να πείσει ένα ποσοστό νέων ψηφοφόρων που δεν τρέφουν μεγάλη εκτίμηση στο σύστημα να προτιμήσουν τη «Λαϊκή Ενωση». Ακόμη και ως αξιωματική αντιπολίτευση, αν η αριστερή συμμαχία NUPES κερδίσει μεγάλο αριθμό βουλευτών, θα είναι δύσκολο για την παράταξη Μακρόν να προχωρά σε ψήφιση νόμων χωρίς τη συγκατάθεση του Μελανσόν, που θα μπορεί να ζητά δημοψηφίσματα και να καθυστερεί την προώθηση νομοσχεδίων.\nΑπό την άλλη πλευρά, υπάρχει και ο «κίνδυνος Λεπέν», που δεν είναι αμελητέος. Ο ακροδεξιός «Εθνικός Συναγερμός» αναμένεται να ενισχύσει την παρουσία του στην Εθνοσυνέλευση. Αν εξασφαλίσει τουλάχιστον 15 έδρες, θα έχει τη δυνατότητα να σχηματίσει Κοινοβουλευτική Ομάδα, έχοντας πλέον και πολιτικά προνόμια, όπως την κατάθεση νομοσχεδίων.\nΣε αυτό το άρθρο:γαλλικές εκλογές, ΔΙΕΘΝΗ, ΝΕΑ


Προ διλημμάτων | ΔΗΜΟΚΡΑΤΙΑ\n24|03|2015 | 14:56\nΑς ετοιμάζεται ο Τσίπρας και για άλλες αποκαλύψεις\nΗ κυβέρνηση ξεπέρασε μάλλον ανώδυνα στην πρώτη της φάση την υπόθεση Κατρούγκαλου. Αν δεν ήταν ο πρώτος και αν δεν επίκειτο το ραντεβού με τη Μέρκελ, σήμερα ο καθηγητής Συνταγματικού Δικαίου θα ήταν παρελθόν. Προμήθεια 12% για νομοθετική ρύθμιση είναι ο ορισμός του σκανδάλου. Ωστόσο, για να μην υπάρχουν αυταπάτες και επειδή το κλίμα παρουσιάζει ομοιότητες με το φθινόπωρο του 2004, θεωρώ σκόπιμο να θυμίσω στον πρωθυπουργό ότι χειρίστηκε αντίστοιχες καταστάσεις ο Κώστας Καραμανλής την εποχή που έδωσε στη δημοσιότητα τον βασικό μέτοχο.\nΗ ιστορία επαναλαμβάνεται σήμερα, ελπίζω όχι ως φάρσα. Από τον Μάρτιο του 2004, που εξελέγη η κυβέρνηση της Ν.Δ., έως και τον Νοέμβριο, που ανακοίνωσε τα σχέδιά της για τον βασικό μέτοχο, οι ισχυροί παίκτες του συστήματος κράτησαν θεσμική στάση απέναντί της. Ούτε συμπολίτευση ούτε και αντιπολίτευση. Ουδετερότης. Δεν ήρξαντο πρώτοι χειρών αδίκων. Από την ημέρα που πήγε ο Καραμανλής στο ξακουστό γεύμα του Μπαϊρακτάρη και είπε την περίφημη φράση «δεν μπορεί να διοικούν τη χώρα πέντε νταβαντζήδες, πέντε συντεχνίες και άλλες δυνάμεις», όλα άλλαξαν. Κανάλια, εφημερίδες, αναλυτές άρχισαν να αποκαλύπτουν μικρά και μεγάλα «σκάνδαλα» της περιόδου εκείνης, πυροβολώντας την κυβέρνηση των ολίγων μηνών, λες και βρισκόταν δεκαετίες στην εξουσία. Τόση ήταν η ένταση των πυροβολισμών. Ο Καραμανλής δεν αιφνιδιάστηκε. Αποφάσισε όμως -δεδομένου ότι η βασική προεκλογική διακήρυξή του ήταν το «σεμνά και ταπεινά»- να αντιμετωπίσει κάθε περίπτωση χωριστά.\nΔεν είμαι απολύτως βέβαιος ότι επί των ημερών του ο Κατρούγκαλος θα την είχε γλιτώσει. Εκείνον τον πρώτο χρόνο της διακυβέρνησης της χώρας από τη Ν.Δ. απομακρύνθηκε ένας υφυπουργός Οικονομικών για ανάρμοστη σχέση με επιχειρηματία, απομακρύνθηκε υποδιοικητής δημόσιου οργανισμού, επειδή είχε υπερασπιστεί έμπορο ναρκωτικών ως δικηγόρος, ο διευθυντής του γραφείου Τύπου νυν πολιτειακού παράγοντα και άλλοι για τους οποίους ηγέρθησαν θέματα. Παρέμειναν όμως στην κυβέρνηση όσοι αποδεδειγμένα δέχτηκαν εμπαθείς και αστήρικτες επιθέσεις.\nΟ Καραμανλής προστάτεψε πεισματικά κάθε έντιμο, αλλά και δεν ήταν διατεθειμένος να σπαταλήσει πολιτικό κεφάλαιο για να υπερασπιστεί όποιον δεν πολιτευόταν όπως αυτός. Ταπεινά. Στο ίδιο ακριβώς σημείο βρίσκεται, τηρουμένων των αναλογιών, και ο Αλέξης Τσίπρας. Στο παρασκήνιο βρίσκεται ηδη σε εξέλιξη μια σφοδρή κόντρα του με τμήματα της κραταιάς επιχειρηματικής τάξης που όρισε την Ελλάδα μεταπολιτευτικά. Και, ως γνωστόν, στους πολέμους δεν σου πετούν λουλούδια και τριαντάφυλλα. Η αποκάλυψη για τον Κατρούγκαλο δεν φαίνεται ότι εντάσσεται σε αυτόν τον πόλεμο, αλλά οι επόμενες, που η ίδια η ζωή έχει δείξει ότι θα έρθουν -η εμπειρία και όχι η γνώση σε βοηθά να το μαντεύεις-, θα τον φέρουν προ ισχυρών διλημμάτων. Ας ετοιμάζεται.


τον ΤΥΧΕΡΟ ΑΠΟΔΕΚΤΗ αυτής της πρόσκλησης. - PDF\nDownload "τον ΤΥΧΕΡΟ ΑΠΟΔΕΚΤΗ αυτής της πρόσκλησης."\n1 Ευχές σε σένα Ευχές σε σένα Ευχές σε σένα Ευχές σε σένα Ευχές σε σένα Ευχές σε σένα\n2 ΕΙΣΑΓΩΓΗ Γιόρτασε την 50ή λαχταριστή επέτειο του βιβλίου Ο ΤΣΑΡΛΙ ΚΑΙ ΤΟ ΕΡΓΟΣΤΑΣΙΟ ΣΟΚΟΛΑΤΑΣ. Αγαπητέ/ή αναγνώστη/τρια, καλώς ήρθες στη διασκέδαση! Είμαστε ευτυχείς, γοητευμένοι, κατενθουσιασμένοι που σε προσκαλούμε να γιορτάσεις την Παγκόσμια Ημέρα Ρόαλντ Νταλ και την 50ή επέτειο του βιβλίου Ο Τσάρλι και το εργοστάσιο σοκολάτας. Στις 13 Σεπτεμβρίου είναι τα γενέθλια του Νο 1 παραμυθά παγκοσμίως, τα βιβλία του οποίου έχουν διαβαστεί και αγαπηθεί από εκατομμύρια παιδιά (και ενηλίκους) σε πάρα πολλές χώρες. Η Παγκόσμια Ημέρα Ρόαλντ Νταλ αποτελεί μια πρώτης τάξεως ευκαιρία για να γευτείς άπειρα ζαχαρωτά-ξινά που δε λιώνουν, ενώ σε αυτό τον οδηγό θα βρεις δραστηριότητες και παιχνίδια από τον Τσάρλι, που θα απολαύσεις στο σπίτι, στο σχολείο, σε βιβλιοθήκες ή βιβλιοπωλεία. Εμπρός λοιπόν, μπες κι εσύ στον θαυμαστό κόσμο του σπουδαίου παραμυθά και άφησε τη διασκέδαση να σε παρασύρει Αλλά ΠΕΡΙΜΕΝΕ Πριν κάνεις το βήμα, γνωρίζεις όλους τους τρόπους με τους οποίους μπορείς να γιορτάσεις την Παγκόσμια Ημέρα Ρόαλντ Νταλ;\n3 ΦΤΙΑΞΕ ΕΝΑ ΨΗΛΟ ΚΑΠΕΛΟ! «Ο ΚΥΡΙΟΣ ΒΙΛΙ ΒΟΝΚΑ στεκόταν μόνος στο άνοιγμα της πόρτας του εργοστασίου. Τι παράξενος μικροκαμωμένος άντρας αυτός ο κύριος Βόνκα! Φορούσε ένα σκληρό ψηλό καπέλο, μαύρο κι επίσημο ένδυμα, φράκο βελουδένιο σε χρώμα δαμάσκηνου. Το πανταλόνι του ήταν πράσινο σκούρο. Τα γάντια του γκρι ανοιχτό. Και κρατούσε στο χέρι ένα κομψό μπαστούνι με χρυσή λαβή». ΘΑ ΧΡΕΙΑΣΤΕΙΣ: Μαύρο χαρτόνι διάστασης Α2 Συρραπτικό Χάρτινο πιάτο Ταινία διπλής όψης Κολλητική ταινία (π.χ. ταινία για δέμα) Μοβ χαρτί ή χαρτόνι Μαύρο ρυζόχαρτο συσκευασίας Διακορευτή Μαύρη μπογιά Μαύρο λάστιχο Πινέλο Περίγραμμα για γείσο καπέλου Ψαλίδι Γκλίτερ, φτερά, γλυκά για το στόλισμα Μολύβι Χάρακα ΓΙΑ ΝΑ ΦΤΙΑΞΕΙΣ ΤΟ ΨΗΛΟ ΚΑΠΕΛΟ 1. Κόψε μία λωρίδα από το μαύρο χαρτόνι με πλάτος 4 εκ. και μήκος όσο η περίμετρος του κεφαλιού σου. Ένωσε τις άκρες του με το συρραπτικό ώστε να φτιάξεις μια κορδέλα. 2. Κόψε ένα ορθογώνιο κομμάτι από το μαύρο χαρτόνι με μήκος όσο η περίμετρος του κεφαλιού σου και ύψος περίπου 40 εκ. Χρησιμοποίησε ταινία διπλής όψης για να φτιάξεις έναν κύλινδρο και να κολλήσεις το χαρτόνι στην κορδέλα που έφτιαξες στο πρώτο βήμα. Σύρραψε τα δύο κομμάτια σε κάποιο σημείο. Κάλυψε τα συρραπτικά με την κολλητική ταινία για να προστατεύσεις το κεφάλι σου. 3. Χρησιμοποιώντας ως οδηγό το περίγραμμα για το γείσο του καπέλου, κόψε τέσσερα κομμάτια από το κέντρο του χάρτινου πιάτου. Δίπλωσε τα κομμάτια και κόλλησέ τα στο εσωτερικό του καπέλου με κολλητική ταινία. Βάψε το γείσο με μαύρη μπογιά και άφησέ το να στεγνώσει. 4. Όταν στεγνώσει η μπογιά, άνοιξε μικρές τρύπες σε κάθε πλευρά του γείσου, και πέρασε μέσα από τις τρύπες το λάστιχο ώστε το καπέλο να στέκεται στο κεφάλι σου! 5. Διακόσμησε το καπέλο σου όπως σου αρέσει. Παρακάτω θα βρεις έναν οδηγό διακόσμησης σε περίπτωση που χρειαστείς βοήθεια. Τέλος, τύλιξε μία λωρίδα μοβ χαρτιού πάνω από το γείσο του καπέλου και γέμισε την κορυφή του με το μαύρο ρυζόχαρτο που προηγουμένως θα έχεις τσαλακώσει. 3\n4 περιγραμμα για το γεισο του καπελου (δίπλωσε εδώ) (δίπλωσε εδώ) (δίπλωσε εδώ) (δίπλωσε εδώ) 4\n5 ΟΔΗΓΟΣ ΔΙΑΚΟΣΜΗΣΗΣ Τύλιξε τη λωρίδα γύρω από το μέσο του φιόγκου και ένωσε τις άκρες στο πίσω μέρος με ταινία. Χρωμάτισέ τον ή κάλυψέ τον με γκλίτερ και διακόσμησε με αυτόν το καπέλο σου! Μοβ κορδέλα για να τοποθετήσεις γύρω από το γείσο του καπέλου Κόψε και χρωμάτισε τα γράμματα. Χρησιμοποίησέ τα για να διακοσμήσεις το καπέλο σου!\n6 Η ΣΥΝΤΑΓΗ ΤΟΥ ΒΙΛΙ ΒΟΝΚΑ Ποιο από τα υπέροχα υλικά του ΒΙΛΙ ΒΟΝΚΑ ΔΕΝ ΥΠΑΡΧΕΙ στο κρυπτόλεξο επειδή το έφαγε ο ΑΥΓΟΥΣΤΟΣ ΓΚΛΟΥΠ; Ν Κ Α Κ Α Ο Β Ν Δ Υ Ο Μ Φ Α Ν Ζ Μ Η Λ Ο Π Ξ Κ Λ Ξ Φ Ι Σ Τ Ι Κ Ι Ρ Σ Ε Β Θ Γ Υ Ψ Ρ Β Κ Λ Φ Υ Ι Ο Α Ψ Τ Θ Χ Ζ Ο Π Φ Η Κ Ρ Β Η Ε Θ Β Π Δ Τ Θ Ω Μ Γ Ο Κ Π Ρ Δ Χ Φ Η Τ Ν Λ Ζ Ν Ψ Ν Β Α Γ Ξ Ι Ε Ζ Η Δ Σ Ι Χ Κ Α Ρ Α Μ Ε Λ Α Η Σ Μ Β Ρ Θ Ζ Δ Ω Ι Σ Π Θ Σ Ε Ν Ο Κ Δ Α Ψ Ε Π Ρ Η Β Τ Σ Φ Π Δ Ι Τ Ω Ε Ν Σ Α Θ Α Ν Φ Θ Λ Α Γ Ζ Ρ Ω Υ Κ Ι Ν Ζ Μ Φ Γ Β Ρ Σ Ι Λ Ζ Κ Ρ Μ Γ Λ Ζ Ε Α Σ Υ Ω Θ Β Η Μ Α Β Α Ω Θ Ι Υ Β Σ Ζ Φ Α Τ Χ Ζ Ω Τ Ψ Χ Σ Μ Α Η Ψ Η Β Θ Κ Δ Ο Υ Κ Α Η Α Δ Υ Μ Α Ξ Α Ω Μ Τ Φ Ε Δ Π Μ Ι Ζ Ν Λ Φ Ω Η Ρ Α Χ Α Ζ Λ Γ Β Θ Ω Ε Σ Ν Ρ Π ΚΑΚΑΟ ΚΑΡΑΜΕΛΑ ΚΡΕΜΑ ΣΟΚΟΛΑΤΑ ΖΑΧΑΡΩΤΟ ΖΑΧΑΡΗ ΦΙΣΤΙΚΙ ΠΑΓΩΤΟ ΒΑΝΙΛΙΑ Ο Αύγουστος Γκλουπ έφαγε 6\n7 ΟΥΜΠΑ-ΛΟΥΜΠΑ ΑΓΩΝΕΣ «Και βέβαια είναι αληθινοί», απάντησε ο κύριος Βόνκα. «Είναι οι Ούμπα-Λούμπα!» Οι Ούμπα-Λούμπα είναι πολύ μικροί άνθρωποι και τρελαίνονται για σπόρους κακάο. ΓΙΑ ΝΑ ΠΑΙΞΕΙΣ ΧΡΕΙΑΖΕΣΑΙ: 2 ομάδες 2 κουβάδες πολλές πεντανόστιμες σοκολάτες Ο σκοπός του παιχνιδιού είναι να μαζέψεις όσο πιο πολλές σοκολάτες μπορείς ενώ παριστάνεις τους Ούμπα-Λούμπα καθώς αγωνίζεσαι περπατώντας στα γόνατα! 1. Κάθε ομάδα στέκεται σε μια γραμμή έχοντας μπροστά της σε απόσταση έναν κουβά γεμάτο σοκολάτες. 2. Οι δύο πρώτοι παίκτες πρέπει να γονατίσουν. 3. Θα αρχίσουν να τρέχουν γονατιστοί ώσπου να φτάσουν στον κουβά και να πιάσουν μια σοκολάτα μετά πρέπει να επιστρέψουν στην ομάδα και να επαναλάβουν τη διαδικασία οι επόμενοι παίκτες. 4. Η νικήτρια ομάδα είναι αυτή που θα μαζέψει πρώτη τις περισσότερες σοκολάτες! Μπορείς να παραστήσεις τους Ούμπα-Λούμπα και να παίξεις κι άλλα παιχνίδια περπατώντας στα γόνατα! Οι Ούμπα-Λούμπα λατρεύουν να σκαρώνουν τραγούδια. Γράψε κι εσύ ένα τραγούδι για να εμψυχώνεις την ομάδα σου! 7\n8 ΑΙΘΟΥΣΑ ΕΦΕΥΡΕΣΕΩΝ «Αυτή είναι η πιο σπουδαία αίθουσα του εργοστασίου μου», είπε ο κύριος Βόνκα. «Όλες οι μυστικές εφευρέσεις μου σιγοβράζουν εδώ μέσα» Φαντάσου να ήσουν ένας ασυνήθιστος εφευρέτης σαν τον κύριο Βίλι Βόνκα! Τι θα εφεύρισκες? Ζεστά παγωτά για τις πολύ κρύες μέρες, καραμέλες που κάνουν τα μαλλιά να φυτρώνουν ή ζαχαρωτά-ξινά που δε λιώνουν; Σχεδίασε ή περίγραψε τη νέα σου δημιουργία! 8\n9 ΚΡΕΜΑΣΤΟ ΚΑΡΤΕΛΑΚΙ ΠΟΡΤΑΣ Χρωμάτισε και κόψε τις δύο πλευρές από το κρεμαστό καρτελάκι πόρτας και στη συνέχεια κόλλησέ τες. ΜΠΡΟΣΤΑ ΠΙΣΩ ΜΗΝ ΕΝΟΧΛΕΙΤΕ! mono ΓΙΑ ΟΥΜΠΑ-ΛΟΥΜΠΑ ΕΦΕΥΡΕΣΗ ΣΕ ΕΞΕΛΙΞΗ 9\n10 ΤΟ ΠΑΘΗΜΑ ΕΓΙΝΕ ΜΑΘΗΜΑ! Τι συμβαίνει σε καθένα από τα παιδιά; Αντιστοίχισε κάθε παιδί με κάθε γεγονός! Βιολέτα Μπορεγκάρ Αύγουστος Γκλουπ Βερούκα Σολτ Μάικ Τιβί Τσάρλι Μπάκετ 10\nΗ Κορδέλα του Μόµπιους\nΓιάννης Π. Πλατάρος 30-12-2006 Μεσσήνη Η Κορδέλα του Μόµπιους Η λωρίδα ή κορδέλα Mobius είναι ένα ιδιότυπο µαθηµατικό αντικείµενο µε καταπληκτικές και θαυµαστές ιδιότητες και ονοµάστηκε από τον αστρονόµο


ΕΛΛΗΝΙΚΑ ΓΑΛΑΚΤΟΚΟΜΕΙΑ: Στα 404 εκ. € ανήλθαν οι πωλήσεις το 2020 – TrikalaVoice\nΕΛΛΗΝΙΚΑ ΓΑΛΑΚΤΟΚΟΜΕΙΑ: Στα 404 εκ. € ανήλθαν οι πωλήσεις το 2020\nΜε πωλήσεις άνω των 400 εκατ. ευρώ, εκ των οποίων το 50% πραγματοποιήθηκε σε ξένες αγορές, έκλεισε το 2020 ο όμιλος ΕΛΛΗΝΙΚΑ ΓΑΛΑΚΤΟΚΟΜΕΙΑ των αδελφών Σαράντη.\nΤα κέρδη προ φόρων του ομίλου ανήλθαν στα 24 εκατ. ευρώ έναντι 23,6 εκατ. ευρώ, με αύξηση 1,69%. Ο όμιλος είχε ebitda 52 εκατ. ευρώ έναντι 49 εκατ. ευρώ, σημειώνοντας αύξηση 6,12%, ενώ το 2020 η αξία των επενδύσεων ανήλθε στα 37 εκατ. ευρώ (συμπεριλαμβάνονται και οι εξαγορές των εταιρειών Κλιάφα και Δουμπιά) έναντι 24 εκατ. ευρώ το 2019, παρουσιάζοντας αύξηση κατά 54,17%.\nΕτικέτεςΕΛΛΗΝΙΚΑ ΓΑΛΑΚΤΟΚΟΜΕΙΑ ΛΑΡΙΣΑ ΟΛΥΜΠΟΣ ΠΩΛΗΣΕΙΣ ΡΟΔΟΠΗ ΤΡΙΚΑΛΑ ΤΥΡΑΣ


“Ένας Στούρας την ημέρα, τον γιατρό τον κάνει πέρα”, της Ωραιοζήλης-Τζίνας Δαβιλά - iporta.gr\nΟ Γιάννης, ο “Γιαννάκης” και ο γερο-Στούρας μου\nΤον Γιάννη Στουραΐτη τον αγαπώ. Πρόκειται για έναν ιδιόρρυθμο άνθρωπο. Έναν ιδιαίτερο άνθρωπο. Σπάνιο και προφανώς ολιγο-επανάληπτο. Είναι σερ, αλλά και αλήτης, είναι σοβαρότατος αλλά και αστείος, είναι ευγενέστατος αλλά και αθυρόστομος, είναι υπομονετικός μα και νευρόσπαστος, είναι έξω καρδιά και γελαστός, αλλά και γκρινιάρης, γερο-στριμμένος. Είναι ο Γιαννάκης μας, αλλά και ο Στούρας μου. Έτσι τον έχω αποθηκευμένο στο ευρετήριό μου. Στούρα ή γερο-Στούρα. Και τον εκτιμώ. Εκτός από το ότι τον αγαπώ για όλα τα παραπάνω και για μερικά ακόμη.\nΟ Πολυτάλαντος, χιουμορίστας με αστείρευτο αυτασαρκασμό και σατιρικά στοιχεία στη γραφή του, ο Γιάννης μας, ο Γιαννάκης μας, είναι ένα δύσκολο παιδί, κάπως ώριμο μα πολύ ιδιόρρυθμο, καλόκαρδο, πεισματάρικο μα και ιδιαζόντως δημιουργικό. Θυμάμαι ότι αφηγείτο ιστορίες από τη ζωή του, που άλλοτε με άφηναν άφωνη και άλλοτε ξεσπούσα σε γέλια. Επέμενα αρκετά, έντονα, σχεδόν πιεστικά για να στείλει τις σκέψεις του σε ένα χαρτί ή μάλλον σε κάποιο μειλ ώστε να δημοσιευθούν στην Πόρτα. Είχε πολλούς ενδοιασμούς. “Ποιος μωρέ Τζινούλα, ενδιαφέρεται για τις ιστορίες ενός ξεμωραμένου γιατρού;”.\nΥπέκυψε – ευτυχώς για εμάς – στις οχλήσεις μου και όπως του άξιζε, κέρδισε επάξια τον τιμητικό τίτλο του αφηγηματογράφου και διαχρονικού χρονογράφου από τα πρώτα του κείμενα στην Πόρτα, στο iPorta.gr. Απέκτησε πάραυτα, όπως διέβλεπα, το δικό του αναγνωστικό κοινό το οποίον έγραφε στο χώρο των σχολίων διθυράμβους. Τον διάβασαν από τη Ρόδο, την Αθήνα, τη Θεσσαλονίκη, την Ελλάδα και το εξωτερικό. Δεν υπάρχει μεγαλύτερη ικανοποίηση για κάποια σαν εμένα: να βλέπω τους ανθρώπους που με εμπιστεύτηκαν να βγάζουν κλώνους σε ατραπούς εκτός της επαγγελματικής του σταδιοδρομίας. Γιατί ο Γιάννης υπήρξε ήδη ένας επιτυχημένος Γαστρεντερολόγος, μουσικός, αθλητής, μπαμπάς, σύζυγος, φίλος. Τώρα είναι και δεινός αφηγηματογράφος, συλλέκτης εμπειριών, ψυχογράφος και ηθογράφος. Σπάνιος όσο και το συγγραφικό είδος που επέλεξε να υπηρετήσει με ευλάβεια σχεδόν επιστημονική.\nΤο 2018 και αφού είχαν μετακομίσει με τη Φένη και τη Νάσια στην Αθήνα, σε μια συνάντηση μας στο ωραιότατο διαμέρισμά τους στην Αθήνα, μου είπε την φιλόδοξη μα και ταπεινή του προσδοκία να εμπλουτίσει τούτα τα 70 με 80 δημοσιευμένα κείμενα της Πόρτας και με άλλες αφηγήσεις ώστε να γίνουν ένα βιβλίο.\nΤο καλό πράγμα αργεί να γίνει. Αν και απούσα ως φυσική παρουσία, από την πρώτη παρουσίαση του βιβλίου του Γιάννη στη Ρόδο, νοιώθω χαρά, για τούτη την ζεστή συνάντηση αφιερωμένη στον Γιαννάκη – Συγγραφέα που έδωσε ένα χρησιμότατο βιβλίο στους βιβλιόφιλους και στους φίλους. Γιατί χρησιμότατο; Γιατί κάθε ιστορία του Γιάννη μας, καλογραμμένη, καλοδουλεμένη μέχρι και την τελευταία τελεία, είναι πηγή γέλιου.\nΧαίρομαι που η Πόρτα αποτέλεσε ένα χρήσιμο εργαλείο για τον αγαπημένο μου Γιάννη για να ξεδιπλώσει τις ιστορίες του, που δίνουν χαρά σε όλες και όλους. Θα απολαύσετε έναν σύγχρονο και δεινό χρονογράφο-αφηγηματογράφο στην προσεγμένη και καλαίσθητη έκδοση «Γεια σου μπαμπά, εδώ Γιαννάκης…»,.\nΚλείνοντας Επιτρέψτε μου μια ταπεινή προτροπή παραφράζοντας τη γνωστή παροιμία με το μήλο :\n“Ένας Στούρας την ημέρα, τον γιατρό τον κάνει πέρα”.\nΓιαννάκη μου, καλοτάξιδο και τούτο το “παιδί¨ σου. Και εις άλλα με Υγεία.\nΗ Παλιά Πόλη της Ρόδου και ο ζεστός φιλόξενος χώρος της, το «Συσσίτιο», μάς υποδέχονται, την Κυριακή 04 Οκτωβρίου 2020, στις 18:30, για μια γιορτούλα καλωσορίσματος του βιβλίου των ΑΩ Εκδόσεων με τίτλο «Γεια σου μπαμπά, εδώ Γιαννάκης…»\nΤην βραδιά θα συντονίσει ο Εκπαιδευτικός Γρηγόρης Τσιόγκας, ενώ την ομήγυρη θα πλαισιώσουν η Εκπαιδευτικός Θεάτρου Μυρσίνη Λενούδια, ο Νομικός Τάσος Χαμουζάς και ο Ποιητής και Δάσκαλος Πάνος Δρακόπουλος. Πρόκειται για τέσσερεις φίλους αγαπητούς που τιμούν με τον καλύτερο τρόπο τον «πατέρα» του «Γιαννάκη», Γιάννη Στουραΐτη.\nTags Γιάννης Στουραΐτης Τζίνα Δαβιλά Ωραιοζήλη Δαβιλά Δαμασκηνού


Παπανικολάου για Ιβκοβιτς: 'Με έπιασε από το χέρι και με έφερε στο προσκήνιο' | eidiseis.news\nΠαπανικολάου για Ιβκοβιτς: 'Με έπιασε από το χέρι και με έφερε στο προσκήνιο'\nΟ Γιώργος Πρίντεζης στάθηκε στο πώς ο Ντούσαν Ίβκοβιτς κατάφερνε να παίρνει το 100% από τον κάθε παίκτη αλλά και την βοήθεια που πήρε από τον Σέρβο κόουτς. “Ήταν ένας προπονητής που με βοήθησε πολύ σε ένα κρίσιμο σταυροδρόμι της ζωής μου. Πολλές οι ιστορίες κάποιες από αυτές δεν λέγονται. Ήξερε πως να παίρνει το 100% από κάθε παίκτη. Ήταν σαν ψυχολόγος και ήξερε τι ήθελε ο κάθε παίκτης να ακούσει”.\nΣτο ίδιο μήκος κύματος και οι δηλώσεις του Κώστα Παπανικολάου που μάλιστα παραδέχτηκε πως ο Ντούντα τον έβαλε στο χάρτη του ευρωπαϊκού μπάσκετ: “Ήταν αυτός που με έβαλε στον χάρτη με το να παίξω βασικός στον Ολυμπιακό. Με έπιασε από το χέρι και με έφερε στο προσκήνιο σε ένα ρόστερ με μεγάλους παίκτες και υψηλό μπάτζετ. Έχω μεγάλη ευγνωμοσύνη και μου έδωσε μεγάλη ώθηση στην καριέρα μου”.\nΑπό την πλευρά του ο Κώστας Σλούκας ανέφερε πως πρόκειται για ένα προπονητή που πρόσφερε πολλά. “Δεν ήμουν το πρωτοπαλίκαρό του αλλά πρόσφερε πολλά. Έδωσε πολλά στο μπάσκετ και το μπάσκετ πήρε πολλά από το touch και τη φυσιογνωμία του”.\nΕπιπλέον οι τρεις γηγενείς παίκτες του Ολυμπιακού ρωτήθηκαν και για την χημεία που υπάρχει στην ομάδα αλλά και το “νέο μπάσκετ” που παίζει ο Ολυμπιακός με την άφιξη των νέων παικτών τονίζοντας και οι τρεις πως δεν πρόκειται για “νέο μπάσκετ” αλλά για ομάδική δουλειά.\nΚώστας Σλούκας: “Δεν παίζουμε νέο μπάσκετ, είναι το ίδιο. Δουλεύουμε πολύ καλά και οι προθήκες που έχουμε κάνει τη φετινή σεζόν είναι από το πάνω επίπεδο της EuroLeague”.\nΓιώργος Πρίντεζης: “Το μπάσκετ είναι ένα και απλό. Δεν έχουμε το μεγαλύτερο μπάτζετ και θέλει μια καλή βάση. Ξεκινήσαμε φέτος καλυτέρα και στα φιλικά και στο κύπελλο, θα βγουν αυτοματισμοί. Είμαστε μία σχετικά νέα ομάδα που γνωριζόμαστε”.\nΟ Κώστας Παπανικολάου από την πλευρά του τόνισε, αφού συμφώνησε με τους υπολοίπους πως η χημεία στην ομάδα είναι θέμα δουλειάς. “Η χημεία είναι κάτι που δουλεύεται, υπάρχει διάθεση και δουλεύουμε πολύ”.


Και η Ελβετία στη μάχη κατά των πυρκαγιών\nΠρώτη καταχώρηση: Τρίτη, 10 Αυγούστου 2010, 18:26\nΗ Ελβετία έχει διαθέσει 500.000 ελβετικά φράγκα -περίπου 360.000 ευρώ- σε εξοπλισμό προκειμένου να βοηθήσει την Ρωσία η οποία πλήττεται τις τελευταίες ημέρες από πυρκαγιές, ανακοίνωσε σήμερα το ελβετικό υπουργείο Εξωτερικών.\n«Η ομοσπονδία έχει διαθέσει 500.000 ελβετικά φράγκα για τον εξοπλισμό προστασίας των ανθρώπων που έχουν κινητοποιηθεί στην μάχη κατά των πυρκαγιών. Εξοπλισμοί και προστατευτικά ρούχα θα αγοραστούν από την Ελβετία και θα παραδοθούν χωρίς καθυστέρηση», ανέφερε η ανακοίνωση του ομοσπονδιακού υπουργείου Εξωτερικών Υποθέσεων (DFAE).\nΗ Βέρνη έχει επίσης αποστείλει στην περιοχή μία ομάδα τεσσάρων ατόμων, οι οποίοι από σήμερα επιβλέπουν «την παράδοση του εξοπλισμού για την μάχη κατά της φωτιάς και εξετάζουν την δυνατότητα των επαρχιακών νοσοκομείων να παρέχουν την αναγκαία περίθαλψη στα θύματα».\n«Παρά τα σημαντικά αέρια που έχουν καλύψει την Μόσχα, η Ελβετία ακύρωσε την εκκένωση του προσωπικού της πρεσβείας της, η οποία παραμένει ανοιχτή προς το παρόν», πρόσθεσε το DFAΕ.\nΤελευταία ενημέρωση: Τρίτη, 10 Αυγούστου 2010, 18:27\nΥπουργείο Δικαιοσύνης: Δεν αφαιρείται η φράση «χωρίς τη συναίνεση του θύματος» από τη διάταξη για τον βιασμό\nΤο Εθνικό Θέατρο στη βιτρίνα\nSAP Business One: Δωρεάν webinar για τη ψηφιοποίηση των επιχειρήσεων


Βρίσκεστε άνεργοι; 10 πράγματα που πρέπει να κάνετε! | Men Style\nOn 19/02/2018 17/02/2018\nΑνεξάρτητα από το παρελθόν σας, οι καιροί είναι δύσκολοι. Ανόμοιες οικονομίες σε όλο τον κόσμο έχουν καταστήσει εξαιρετικά δύσκολο για πολλούς ανθρώπους να βρουν δουλειά. Ανεξάρτητα από την ηλικία και τα προσόντα, τα ποσοστά ανεργίας έχουν επηρεάσει όλους μας τα τελευταία χρόνια. Παρόλο που ενδέχεται να μην είμαστε σε θέση να ελέγξουμε αν θα μείνουμε άνεργοι, μπορούμε να ελέγξουμε τον τρόπο με τον οποίο αντιδρούμε σε αυτό. Βρισκέστε άνεργοι; Παρά τις δύσκολες συνθήκες, υπάρχουν πολλοί τρόποι να αναπτυχθούμε και να μείνουμε αισιόδοξοι. Είτε ψάχνετε για δουλειά είτε κάνετε ένα διάλειμμα ανάμεσα στις εργασίες, αυτές οι 10 ενέργειες θα σας κρατήσουν απασχολημένους και παραγωγικούς. Επιπλέον, ορισμένες μπορεί να βοηθήσουν ακόμη και στο να προωθήσουν το βιογραφικό σας στην κορυφή του επόμενου σταθμού στην επαγγελματική σας καριέρα.\nΕίναι καλό να πάρετε λίγες μέρες αφού τελειώσετε με τη δουλειά για να χαλαρώσετε, αλλά προσπαθήστε να μην το παρακάνετε. Όσο ωραίο κι αν φαίνεται να επαναπαύεστε για κάποιο διάστημα σε μεγάλο βαθμό, η τήρηση ενός προγράμματος είναι ένας τρόπος να παραμείνετε παραγωγικοί και επικεντρωμένοι. Ενώ είστε άνεργοι, αν συνεχίσετε να ξεκινάτε την ημέρα σας νωρίτερα, είναι πιθανότερο να κάνετε περισσότερα και να εκμεταλλευτείτε την μέρα. Επίσης, η τήρηση καθημερινών καθηκόντων καθιστά λιγότερο πιθανό το ενδεχόμενο να αναπτύξετε κατάθλιψη ή να πέσετε σε παντελή αδράνεια.\nΒρείτε κάποια προσωρινή εργασία μερικής απασχόλησης\nΈνας από τους ευκολότερους τρόπους για να γεφυρωθεί το χάσμα μεταξύ των θέσεων εργασίας είναι να βρείτε μια προσωρινή απασχόληση. Ενώ πολλοί άνεργοι κυνηγούν λυσσαλέα μια σταθερή εργασία, εσείς θα μπορούσατε να δώσετε και λίγη προσοχή σε εργασίες που είναι περιορισμένου χρόνου. Αν και δεν είναι μια μόνιμη λύση, θα είστε σε καλύτερη οικονομική θέση ενώ ψάχνετε για κάτι μόνιμο χωρίς να σας πιέζουν οι διάφορες υποχρεώσεις.\nΜην περιμένετε να σας πάρουν για μια αγγελία, προσφέρετε τον εαυτό σας εκ των προτέρων\nΤο κλασικό «αν δεν χτυπήσεις πόρτες δεν θα σου ανοίξει καμία από μόνη της» είναι ένα καλό παράδειγμα. Βρείτε εταιρίες που θα μπορούσατε να εργαστείτε βάσει των προσόντων σας και αφήστε τους το βιογραφικό σας. Πηγαίνετε από εκεί αυτοπροσώπως και μιλήστε με τον εκάστοτε υπεύθυνο προσωπικού. Συνήθως η προσωπική επαφή κι αλληλεπίδραση έχει αρκετά ποσοστά αποτελεσματικότητας. Παρουσιάστε τον επαγγελματικό εαυτό σας ρωτήστε αν υπάρχει κάποιο άνοιγμα θέσης και προτείνετε τον εαυτό σας για κάποιο μελλοντικό\nΗ ανεργία είναι μια εξαιρετική ευκαιρία για να οργανωθείτε. Μπορείτε να ξεσκαρτάρετε τα πράγματα που έχετε στο σπίτι σας, να καθαρίσετε και να βάλετε μια τάξη στα υπάρχοντά σας. Μπορεί να φαίνεται κάτι ανούσιο αλλά η ενασχόληση με τέτοιου είδους ενέργειες θα σας βοηθήσουν να παραμείνετε δραστήριος να αποφύγετε την κατάθλιψη και να θέσετε γερά θεμέλια για το επόμενο βήμα όχι μόνο της καριέρας σας αλλά και της ζωής σας.\nΠέρα από την υλική οργάνωση μπορείτε να εστιάσετε και στην εσωτερική σας οργάνωση. Κάντε ένα απολογισμό. Τι έχετε καταφέρει τόσα χρόνια, που τα πήγατε καλά, πάρτε κουράγιο από της επιτυχίες σας, ψάξτε και που υστερείτε που κάνατε λάθη, κοιτάξτε να τα διορθώσετε. Η εξομάλυνση της ζωής σας θα σας βοηθήσει να βουτήξετε για τα καλά στο επόμενο κεφάλαιο της ζωής σας, ενώ σας βοηθά να αισθανθείτε ότι ο χρόνος ανέργων σας δαπανάται παραγωγικά.\nΌπως και η οργάνωση της ζωής σας, ένας άλλος καλός τρόπος για να είστε ενθουσιώδης και υγιής είναι να ασκείτε. Δεν χρειάζεται πολύ για να γίνετε λίγο πιο ενεργός, και η άσκηση μπορεί να σας βοηθήσει να μείνετε θετικοί. Ακόμα και μια βόλτα στη πόλη μερικές φορές την εβδομάδα μπορεί να είναι αρκετό ώστε να σας εμψυχώσει και να σας διατηρήσει μάχιμο. Εάν φροντίζετε τον εαυτό σας, μπορείτε να αξιοποιήσετε στο έπακρο αυτό το επιπλέον χρόνο.\nΔοκιμάστε τον εθελοντισμό\nΟ εθελοντισμός είναι ένας εξαιρετικός τρόπος να χρησιμοποιήσετε τον επιπλέον χρόνο όταν είστε άνεργοι. Επιπλέον, εάν συνεισφέρετε σε κάτι σχετικό με τα προσόντα της εργασίας σας, μπορείτε συχνά να συμπεριλάβετε την εμπειρία στο βιογραφικό σας. Όχι μόνο αυτό, το να παράγεις έργο και να συνεισφέρεις μπορεί να αποτελέσει ένας αρκετά εμψυχωτικός παράγοντας και σίγουρα θα σε βοηθήσει να παραμείνεις αισιόδοξος όσο ψάχνεις για δουλειά\nΑυξήστε τις ικανότητές σας\nΌσο είστε άνεργοι είναι μια καλή ευκαιρία ώστε να επεκτείνετε ή να βελτιώστε τις γνώσεις σας και να προσθέσετε νέα προσόντα στο βιογραφικό σας. Ψάξτε για πιστοποιήσεις ή εκπαίδευση που θα μπορούσατε να κάνετε, ειδικά αυτές που προσφέρονται δωρεάν. Άλλη μια καλή πηγή εκπαίδευσης είναι και το διαδίκτυο μέσα από το οποίο μπορείτε να βρείτε αρκετά προγράμματα εκπαίδευσης και απόκτησης νέων ικανοτήτων. Η ανανέωση του βιογραφικού σας και των δεξιοτήτων εργασίας σας μπορούν να διευκολύνουν το κυνήγι εργασίας.\nΗ ανεργία μπορεί να είναι επίπονη, κουραστική και να σας φθείρει, οπότε μην ξεχάσετε να περιποιείστε τον εαυτό σας περιστασιακά. Πάρτε ένα εύλογο χρονικό διάστημα μακριά από το εβδομαδιαίο κυνήγι εργασίας ώστε να επαναφορτίσετε τις μπαταρίες σας και να ξεκουραστείτε. Αφήνοντας τον εαυτό σας να ξεκουραστεί θα μεγιστοποιήσει την παραγωγικότητα σας κατά τη διάρκεια των ωρών αναζήτησης εργασίας. Ακόμα κι αν δεν έχετε επιπλέον χρήματα για διασκέδαση, μια βόλτα ή μια επίσκεψη στο πάρκο μπορεί να κάνει θαύματα για να σας βοηθήσει να επιστρέψετε και να κυνηγήσετε ότι σας αξίζει.\nΔείτε τι μπορείτε να πουλήσετε\nΈνας άλλος καλός τρόπος για να γεφυρωθεί το χάσμα μεταξύ των θέσεων εργασίας είναι να πουλήσετε άχρηστα αντικείμενα. Το eBay και το Amazon είναι και οι δύο ασφαλείς τοποθεσίες, αλλά και οι τοπικές πωλήσεις σε παζάρια είναι μια εναλλακτική. Πουλήστε μερικά βιντεοπαιχνίδια, ή κάποια ηλεκτρονικά, για μερικά χρήματα γρήγορα και εύκολα, όσο ψάχνετε για μια μόνιμη λύση.\nΚάντε κάποια μαθήματα σπουδών\nΌπως η εκπαίδευση και οι πιστοποιήσεις, το να κάνετε κάποια μαθήματα, είτε μέσω σπουδών, είτε για μια νέα γλώσσα, μπορεί να είναι ένας καλός τρόπος για να κρατάτε τον εαυτό σας αιχμηρό όσο είναι άνεργος. Ειδικά όταν δεν εργάζεστε, μπορεί να είναι εύκολο να ξεχάσετε αυτήν την επιλογή, καθώς τα περισσότερα μαθήματα κοστίζουν χρήματα. Μην ξεχνάτε τα δωρεάν online εκπαιδευτικά σεμινάρια. Επίσης αρκετά ακαδημαϊκά ιδρύματα της χώρας προσφέρουν βραχυπρόθεσμα σεμινάρια με χαμηλό κόστος μέσω των οποίων μπορείτε να επεκτείνετε τις ικανότητες σας και τις ευκαιρίες για μια νέα θέση εργασίας. Κρατώντας το μυαλό σας σε εγρήγορση μπορεί να σας βοηθήσει να μείνετε εστιασμένοι και ίσως ακόμη και να σας βοηθήσουν να μάθετε κάποιες νέες, σχετικές εργασιακές δεξιότητες.\nΌσο οι αριθμοί ανεργίας είναι ακόμα υψηλοί, υπάρχουν πολλά πράγματα που μπορείτε να κάνετε για να βελτιώσετε τον εαυτό σας και να προχωρήσετε. Παρόλο που νέες δεξιότητες που μπορούν αν βοηθήσουν στην αναζήτηση εργασία σας φαίνονται κοστοβόρες για εσάς, υπάρχουν πολλοί εναλλακτικοί τρόποι μπορείτε να εκμεταλλευτείτε είτε online είτε όχι. Επιπλέον, μην ξεχνάτε ότι αφιερώνοντας χρόνο για τον εαυτό σας μπορεί να κάνει θαύματα για να σας κρατήσει παραγωγικό στο κυνήγι εργασίας. Παρόλο που είναι μια πρόκληση, μην εγκαταλείπετε την προσπάθεια να βελτιώσετε τον εαυτό σας και, ενδεχομένως, να αποκτήσετε μεγαλύτερη εξειδίκευση για να βρείτε εργασία.\nΠροηγούμενο άρθρο Μπαίνουν Κινέζοι επενδυτές; Τα απίστευτα εκατομμύρια και…\nΕπόμενο άρθρο Ραμόνα Φίλιπ – Ξύπνησε η… τίγρης μέσα της! (ΦΩΤΟ)


ΑΝΤΙΠΛΗΡΟΦΟΡΗΣΗ: ΠΟΛΙΤΙΚΗ ΚΗΔΕΙΑ ΚΑΙ ΑΠΟΤΕΦΡΩΣΗ ΓΙΑ ΤΟΝ ΜΗΝΑ ΧΑΤΖΗΣΑΒΒΑ!!! ΚΑΙ ΤΑ ΛΕΦΤΑ ΑΠΟ ΤΑ ΣΤΕΦΑΝΙΑ ΣΕ ΣΥΛΛΟΓΟΥΣ ΜΕΤΑΝΑΣΤΩΝ ΚΑΙ ΠΡΟΣΦΥΓΩΝ\nΠΟΛΙΤΙΚΗ ΚΗΔΕΙΑ ΚΑΙ ΑΠΟΤΕΦΡΩΣΗ ΓΙΑ ΤΟΝ ΜΗΝΑ ΧΑΤΖΗΣΑΒΒΑ!!! ΚΑΙ ΤΑ ΛΕΦΤΑ ΑΠΟ ΤΑ ΣΤΕΦΑΝΙΑ ΣΕ ΣΥΛΛΟΓΟΥΣ ΜΕΤΑΝΑΣΤΩΝ ΚΑΙ ΠΡΟΣΦΥΓΩΝ\nΣΗΜΕΙΩΣΗ ΑΝΤΙΠΛΗΡΟΦΟΡΗΣΗΣ...ΜΕ ΣΕΒΑΣΜΟ ΠΡΟΣ ΤΟ ΠΡΟΣΩΠΟ ΤΟΥ ΝΕΚΡΟΥ ΗΘΟΠΟΙΟΥ ΘΑ ΠΡΕΠΕΙ ΝΑ ΑΝΑΦΕΡΘΕΙ Η ΚΑΤΑΝΤΙΑ ΤΟΥ ΚΑΛΛΙΤΕΧΝΙΚΟΥ ΣΥΕΡΕΩΜΑΤΟΣ ΣΤΗΝ ΕΛΛΑΔΑ ..ΟΙ ΠΕΡΙΣΣΟΤΕΡΟΙ ΚΑΛΛΙΤΕΧΝΕΣ ΔΕΝ ΧΑΝΟΥΝ ΕΥΚΕΙΡΙΑ ΝΑ ΕΚΦΡΑΣΟΥΝ ΤΑ ΕΥΓΕΝΙΚΑ ΤΟΥΣ ΑΙΣΘΗΜΑΤΑ ΓΙΑ ΤΟΥΣ ΛΑΘΡΟΜΕΤΑΝΑΣΤΕΣ ΚΑΤΙ ΠΟΥ ΔΕΝ ΚΑΝΟΥΝ ΓΙΑ ΤΟΥΣ ΟΜΟΕΘΝΟΥΣ ΤΟΥΣ..ΚΑΙ ΡΩΤΑΜΕ ΤΙ ΕΙΔΟΥΣ ΕΠΙΛΕΚΤΙΚΗ ΕΥΑΙΣΘΗΣΙΑ ΕΙΝΑΙ ΑΥΤΗ; ΚΑΙ ΠΩΣ ΜΠΟΡΕΙ ΚΑΠΟΙΟΣ ΝΑ ΕΙΝΑΙ ΠΡΑΓΜΑΤΙΚΑ ΣΥΜΠΟΝΕΤΙΚΟΣ ΟΤΑΝ ΕΠΙΛΕΓΕΙ ΝΑ ΔΑΚΡΥΖΕΙ ΓΙΑ ΟΛΟΥΣ ΤΟΥΣ ΑΛΛΟΥΣ ΕΚΤΟΣ ΑΠΟ ΑΥΤΟΥΣ ΠΟΥ ΕΧΕΙ ΙΔΙΟ DNA ΛΙΓΟ ΥΠΟΠΤΟ ΔΕΝ ΝΟΜΙΖΕΤΕ; Η ΤΕΧΝΗ ΑΔΙΑΜΦΙΣΒΗΤΗΤΑ ΒΟΗΘΑΕΙ ΣΤΗΝ ΑΦΥΠΝΙΣΗ ΕΝΟΣ ΛΑΟΥ ΕΞΕΥΓΕΝΙΖΕΙ ΚΑΙ ΕΚΠΟΛΙΤΙΖΕΙ ΤΟΥΣ ΛΑΟΥΣ ΣΤΗΝ ΕΛΛΑΔΑ ΟΜΩΣ ΔΥΣΤΗΧΩΣ ΑΥΤΟ ΠΟΥ ΚΑΝΕΙ ΕΙΝΑΙ ΝΑ ΠΡΟΩΘΕΙ ΣΥΝΕΧΩΣ ΤΑ ΣΧΕΔΙΑ ΤΗΣ ΝΕΑΣ ΤΑΞΗΣ ΠΡΑΓΜΑΤΩΝ\nΤην επιθυμία του αγαπημένου ηθοποιού Μηνά Χατζησάββα αποκάλυψε μέσω ενός ποσταρίσματος στο facebook ο επιστήθιος φίλος του Γιώργος Κοτανίδης.\nΟπως αποκαλύπτει ο Κοτανίδης, ο ηθοποιός επιθυμούσε να έχει πολιτική κηδεία και να αποτεφρωθεί εκτός Ελλάδος, αφού στην Ελλάδα κάτι τέτοιο ακόμη απαγορεύεται.\nΕπιθυμία της οικογενείας του επίσης είναι αντί στεφάνων να συγκεντρωθούν χρήματα για τους συλλόγους των μεταναστών.\n«Η κηδεία του Μηνά Χατζησάββα θα είναι πολιτική, όπως επιθυμούσε ο ίδιος και θα γίνει αύριο Τετάρτη στις 12.00 στο Α' Νεκροταφείο. Και πάλι σύμφωνα με την επιθυμία του θα ακολουθήσει αποτέφρωση του νεκρού που θα γίνει εκτός Ελλάδας λόγω βαρβαρότητας της ελληνικής πολιτείας που αρνείται να επιτρέψει την καύση που γινόταν στην αρχαιότητα.\nΣύμφωνα και πάλι με την επιθυμία του Μηνά, ο σύντροφός του Κώστας Φαλελάκης, οι αδελφές και οι ανηψιές του ζητούν να μην υπάρξουν στεφάνια. Θα υπάρξει ένα κουτί όπου θα ρίξουμε τον οβολό μας και όσα χρήματα μαζευτούν θα δοθούν σε οργανώσεις προσφύγων και μεταναστών».\nΓιωργος Δέλτα said...\nΚατάντια...! Τι μας μέλλει ακομα να δουμε...


Δεκεμβρίου | 2014 | 3ο ΓΕΛ Κηφισιάς\nΑρχείο μηνός Δεκεμβρίου 2014\nΠρωτιά της σχολικής ομάδας καλαθοσφαίρισης στους σχολικούς αγώνες της Β΄ Αθήνας\nΔημοσιεύτηκε 22 Δεκεμβρίου 2014 από Διεύθυνση\nΗ σχολική ομάδα καλαθοσφαίρισης μαθητριών Λυκείου, κατέκτησε την πρώτη θέση στους σχολικούς αγώνες της Β? Αθήνας.Η ομάδα μας κέρδισε στον τελικό την ομάδα του Κολλεγίου Αθηνών, με σκορ 45-27.Συγχαρητήρια σε όλα τα παιδια,και καλή συνέχεια στη Β?φάση του Πανελλήνιου Σχολικού Πρωταθλήματος!!!!!\nΕπίσκεψη μαθητών του τμήματος Ανθρωπιστικών Σπουδών της Β? Λυκείου στο εργοτάξιο του Κέντρου Πολιτισμού «Ίδρυμα Σταύρος Νιάρχος»\nΔημοσιεύτηκε 11 Δεκεμβρίου 2014 από Διεύθυνση\nΣτο πλαίσιο του μαθήματος Βασικές Αρχές Κοινωνικών Επιστημών που διδάσκεται ως μάθημα της ομάδας προσανατολισμού Ανθρωπιστικών Σπουδών στη Β? Λυκείου είχαμε την ευκαιρία να ενημερωθούμε για το σημαντικό έργο πνοής του Ιδρύματος Σταύρος Νιάρχος. Την Παρασκευή 28 Νοεμβρίου επισκεφτήκαμε το χώρο όπου θα στεγαστεί η Εθνική Λυρική Σκηνή και η Εθνική Βιβλιοθήκη της Ελλάδος, ενημερωθήκαμε για τις νέες δυνατότητες που θα υπάρξουν από τη χρήση των χώρων αυτών καθώς και του πάρκου των 170.000 τ.μ. Παράλληλα είχαμε την ευκαιρία να παρουσιάσουμε το πρόγραμμα που είχαμε επεξεργαστεί ως «καλλιτεχνικοί διευθυντές» του Κέντρου Πολιτισμού.\nΆρθο της εφημερίδας «Δημοκρατική» της Ρόδου\nΔημοσιεύτηκε 7 Δεκεμβρίου 2014 από Διεύθυνση\nΣε άρθρο της μεγαλύτερης εφημερίδας της Ρόδου «Δημοκρατική» σχετικό με τον μαθητικό τουρισμό φιλοξενήθηκαν δηλώσεις του Διευθυντή κου Κούτσικου Ηλία και αρκετών μαθητών του Σχολείου μας. «Θέλαμε να κάνουμε μια αλλαγή και να επισκεφθούμε ένα άλλο προορισμό . Μέχρι τώρα πηγαίναμε εκδρομές στη Θεσσαλονίκη και σε άλλες πόλεις της Βορείου Ελλάδος. Η Ρόδος έχει να μας δώσει πολλά από τον πολιτισμό και την ιστορία της», δήλωσε ο πρόεδρος του δεκαπενταμελούς μαθητικού συμβουλίου του 3ου Λυκείου Κηφισιάς κ. Ανδρέας Κατζουράκης.\n«Επιλέξαμε τη Ρόδο γιατί δεν θέλαμε να πάμε εκδρομή στους κλασικούς προορισμούς της Ελλάδας. Μας κίνησε την προσοχή η ιστορία και τα εντυπωσιακά μνημεία της Ρόδου», δήλωσε ο μαθητής της Γ? τάξης του 3ου Λυκείου Κηφισιάς κ. Κωνσταντίνος Καφρίτσας.\n«Επιθυμία μας ήταν να επισκεφθούμε τη Ρόδο για να δούμε διαφορετικά πράγματα και να «αράξουμε» λίγο πριν ξεκινήσει ο αγώνας για τις πανελλήνιες. Μας εντυπωσιάζουν τα μνημεία της. Υπάρχει μεγάλη διαφορά από τις Κυκλάδες. Και οι άνθρωποι είναι ευγενικοί και φιλικοί», δήλωσε ο μαθητής της Γ? τάξης του 3ου Λυκείου Κηφισιάς κ. Οδυσσέας Ζήλιας.\nΣτην εκδρομή που πραγματοποιούν οι μαθητές του 3ου Λυκείου Κηφισιάς στη Ρόδο αναφέρθηκε και ο διευθυντής του σχολείου, σεισμολόγος κ. Ηλίας Κούτσικος.\n«Επιλέξαμε τη Ρόδο γιατί δεν θέλαμε να κάνουμε διαδρομή στο οδικό δίκτυο της Βορείου Ελλάδος. Έγιναν τελευταία πολλά ατυχήματα. Επειδή προέχει η ασφάλεια των παιδιών επιλέξαμε να γίνει ταξίδι με πλοίο σε ένα διαφορετικό προορισμό. Είναι ευκαιρία να γνωρίσουμε το νησί σε μια εποχή που δεν υπάρχουν πολλοί τουρίστες», δήλωσε ο κ. Κούτσικος και πρόσθεσε πως η Ρόδος προσφέρεται και για εναλλακτικές μορφές τουρισμού.\nΜε την ιδιότητα του σεισμολόγου, ο κ. Η Κούτσικος δήλωσε:\n«Είναι καλό να εκτονώνεται η σεισμική δραστηριότητα. Δεν είναι κακό να γίνονται σεισμοί. Σε αυτούς άλλωστε οφείλει την ομορφιά της η Ρόδος. Η διέγερση άλλων ρηγμάτων δεν την επηρεάζει . Σε όλη την Ελλάδα υπάρχει σεισμική έξαρση. Αυτό είναι φυσιολογικό».\nΟ κ. Ηλίας Κούτσικος αναφέρθηκε και στα κύματα τσουνάμι.\n«Δεν μπορεί να γίνει κάτι για την αντιμετώπιση των παλιρροϊκών κυμάτων. Θα βοηθούσε μόνο η καταγραφή της δραστηριότητας από ειδικά μηχανήματα που θα προειδοποιούν τις αρχές για την έλευση των κυμάτων».\nΚατηγορίες: Καθηγητές, Μαθητές\t| Ετικέτες: Εκδρομές\nΔημοσιεύτηκε 1 Δεκεμβρίου 2014 από Διεύθυνση\nΟι μαθητές του 3ου ΓΕΛ Κηφισιάς διοργανώνουν το ετήσιο Χριστουγεννιάτικο bazaar, την Κυριακή 14 Δεκεμβρίου 2014.\nΔείτε την ιστοσελίδα του bazaar


Υγρή κρέμα ξυρίσματος Lucky Tiger Liquid Cream Shave 150ml - Wellshaved.gr\nΗ υγρή κρέμα ξυρίσματος της Lucky Tiger σας προσφέρει ένα απαλό ξύρισμα ενώ προστατεύει την επιδερμίδα σας χάρη στα φυσικά της συστατικά. Είναι υγρή σαν λοσιόν που γρήγορα μετατρέπεται σε πλούσιο κρεμώδη αφρό ξυρίσματος ικανό να μαλακώσει ακόμη και τα πιο σκληρά γένια. Διατίθεται σε πλαστικό μπουκάλι των 150ml. Παρασκευάζεται στις Ηνωμένες Πολιτείες.\nΗ υγρή κρέμα ξυρίσματος της Lucky Tiger σας προσφέρει ένα απαλό ξύρισμα ενώ προστατεύει την επιδερμίδα σας χάρη στα φυσικά της συστατικά. Η υγρή κρέμα ξυρίσματος της Lucky Tiger είναι διαφορετική από κάθε άλλη κρέμα ξυρίσματος που έχετε χρησιμοποιήσει στο παρελθόν. Είναι υγρή σαν λοσιόν που γρήγορα μετατρέπεται σε πλούσιο κρεμώδη αφρό ξυρίσματος ικανό να μαλακώσει ακόμη και τα πιο σκληρά γένια. Χάρη στη σύσταση της θα αποκτήσετε ένα λαμπερό πρόσωπο, θρέφοντας την επιδερμίδα και μειώνοντας το κάψιμο του ξυρίσματος.\nΗ κρέμα ξυρίσματος έχει ένα ευχάριστο, ζεστό άρωμα εσπεριδοειδών (Πορτοκάλι, μανταρίνι και γκρέιπφρουτ). Έχει το ίδιο άρωμα με το After shave Tonic της ίδιας εταιρείας με το οποίο συνδυάζεται εξαιρετικά!\nΗ υγρή κρέμα ξυρίσματος της Lucky Tiger παρασκευάζεται με έναν επιλεγμένο συνδυασμό φυσικών βοτάνων, όπως:\nΧαμομήλι: Χαλαρώνει και καταπραΰνει το δέρμα ενώ αναπληρώνει και εμπλουτίζει ξηρές ή ευαίσθητες περιοχές.\nΕλαιόλαδο: Λιπαίνει και προστατεύει το δέρμα επιτρέποντας στη λεπίδα να γλιστράει.\nΚαλέντουλα: Δροσίζει, θεραπεύει και καταπραΰνει το δέρμα ενώ μαλακώνει και δίνει λάμψη στην επιδερμίδα.\n'Ελαιο Μποράγκο: Είναι κλινικά αποδεδειγμένο ότι το αιθέριο έλαιο μποράγκο βοηθάει την επιδερμίδα να παραμένει ενυδατωμένη.\nΟδηγίες χρήσης: Ρίξτε ζεστό νερό στο πρόσωπο σας, και στη συνέχεια απλώστε τη κρέμα στο πρόσωπο με τα χέρια σας. Κάντε μασάζ στο πρόσωπο σας για να δημιουργηθεί ο αφρός ξυρίσματος. Μη χρησιμοποιήσετε πινέλο ξυρίσματος.\nΣυστατικά: Purified Water(Aqua), Myristic Acid, Glycerin, Stearic Acic, Potassium Hydroxide, Cocos Nucifera (Coconut) Oil, Aloe Barbadensis Leaf Juice, Calendula Officinalis Flower Extract, Chamomilla Recutita (Matricaria) Fruit Extract, Olea Europaea (Olive) Fruit Oil, Citrus Aurantium Dulcis (Orange) Fruit Extract, Borago Officinalis (Borage) Seed Oil, Hydroxyethylcellulose, Allantion, Retinyl Palmitate (Vitamin A Palmitate), Tocopheryl Acetate (Vitamin E Acetate), Trisodium EDTA, Citric Acid, PotassiumBenzoate, PotassiumSorbate, Phenoxyethanol, Fragrance (Citrus Essential Oils)\nThis Item: Υγρή κρέμα ξυρίσματος Lucky Tiger Liquid Cream Shave 150ml


Μονφίς-Σβιτολίνα στην Ελλάδα για προπονήσεις και… διακοπές! PICS – Wesports.gr\nΜονφίς-Σβιτολίνα στην Ελλάδα για προπονήσεις και… διακοπές! PICS\n03/04/19 3:17 ΜΜ\nΓια δεύτερη φορά τους τελευταίους 12 μήνες, ο Γκαέλ Μονφίς βρίσκεται στην Ελλάδα και προπονείται στο Tatoi Club ενόψει της έναρξης της χωμάτινης περιόδου.\nΑπό το μεσημέρι της Τρίτης ο Γάλλος τενίστας βρίσκεται στη χώρα μας, παρέα με την Ελίνα Σβιτόλινα, και θα παραμείνει εδώ μέχρι και την Κυριακή, όταν και θα τελειώσει την μίνι-προετοιμασία του για την clay court season.\nΤο Νο19 της παγκόσμιας κατάταξης της ΑΤΡ βρίσκεται στην Ελλάδα με τον 40χρονο προπονητή του Λίαμ Σμιθ και έχει φέρει δικό του hitting partner, προκειμένου να κάνει την καλύτερη δυνατή προετοιμασία για το Masters του Μόντε Κάρλο, στο οποίο αναμένεται να αγωνιστεί (14-21 Απριλίου).\nΗ Ελίνα Σβιτόλινα, Νο7 τενίστρια του κόσμου αυτή τη στιγμή, αντιμετωπίζει πρόβλημα τραυματισμού και θα απολαμβάνει μέχρι την Κυριακή τις διακοπές της στην Αθήνα, όσο ο 32χρονος Γάλλος χύνει ιδρώτα ενόψει clay court season.\nΔείτε φωτογραφία με τον Γκαέλ Μονφίς στο Tatoi Club:


ΚΚΕ: Επικρίσεις για το μεταναστευτικό – THE PAPER\nΚΚΕ: Επικρίσεις για το μεταναστευτικό\nΗ κυβέρνηση συνεχίζει την αδιέξοδη πολιτική της ΕΕ και προηγούμενων κυβερνήσεων\nΤο ΚΚΕ κατηγοιρεί την κυβέρνηση για συνέχιση της αδιέξοδης πολιτικής της Ε.Ε. και των προηγούμενων κυβερνήσεων, που έχει μετατρέψει τη χώρα σε «αποθήκη ψυχών», αναφορικά με το πρόβλημα που έχει προκύψει στο μεταναστευτικό.\nΌπως τονίζει ο Περισσός, οι πρόσφυγες και μετανάστες που βρίσκονται στην Ελλάδα είναι εγκλωβισμένοι λόγω των κανονισμών και των συνθηκών της Ε.Ε., τους οποίους ψήφισαν ή θεωρούν ιερούς και απαραβίαστους όλα τα κόμματα που έχουν κυβερνήσει.\nΠαράλληλα, το ΚΚΕ χαρακτηρίζει απαράδεκτη την κατάσταση στα νησιά υποδοχής μεγάλου αριθμού προσφύγων και μεταναστών, η οποία εκτιμάται πως θα χειροτερέψει τους επόμενους μήνες, κάτι που δεν αφήνει περιθώριο για επανάπαυση.\nΟ Περισσός καλεί την κυβέρνηση να εξασφαλίσει ανθρώπινους χώρους προσωρινής φιλοξενίας για τους πρόσφυγες και μετανάστες που φτάνουν στη χώρα, αλλά και για όσους απελευθερώνονται από τα κέντρα κράτησης, για τα οποία τονίζει πως πρέπει να κλείσουν οριστικά.\nΕπιπλέον, ζητεί να ληφθούν τα απαραίτητα μέτρα για τη γρήγορη και δίκαιη απονομή ασύλου στους πρόσφυγες, αυξάνοντας τα γραφεία ασύλου και ενισχύοντάς τα με το αναγκαίο προσωπικό, καθώς και για τη χορήγηση ταξιδιωτικών εγγράφων για να φτάσουν στις χώρες του πραγματικού προορισμού τους.\nΌπως εκτιμά ο Περισσός, η απειθαρχία στον Κανονισμό του Δουβλίνου και στη Συνθήκη του Σέγκεν είναι μονόδρομος για την αντιμετώπιση του μεταναστευτικού προβλήματος.\nΚλείνοντας, το ΚΚΕ καλεί τα συνδικάτα να πρωτοστατήσουν στην αλληλεγγύη απέναντι στους μετανάστες και τους πρόσφυγες.\nΓια διγλωσσία για το μεταναστευτικό κατηγορεί την κυβέρνηση το ΚΚΕ ΚΚΕ: Επέκταση του μνημονίου η συμφωνία Ιταλία – Γαλλία – Γερμανία ζητούν αναθεώρηση κανονισμών για χορήγηση ασύλου\nBy Eutuxia Miletsi Apr 14, 2015


Γιατί οι κότες κάνουν τόσο πολλά αβγά; - Flashnews.gr\nΗ κότα (όπως και άλλα πτηνά) κάνει νέα αβγά όταν κάποια από τα παλαιά που γέννησε εξαφανιστούν. Αυτήν ακριβώς την ιδιότητα εκμεταλλευόμαστε εμείς οι άνθρωποι. Όσο παίρνουμε αβγά από τη φωλιά της, τόσο αυτή συνεχίζει να γεννά. Έτσι, μια οικόσιτη κότα μπορεί να κάνει μέχρι και 200 αβγά το χρόνο.\nΤρίτη, 24 Απριλίου 2012, 14:10


Ποια λάθη των γονιών κάνουν τα παιδιά κακομαθημένα; – xOrisOria News\nΠοια λάθη των γονιών κάνουν τα παιδιά κακομαθημένα;\nΗ ΣΧΕΣΗ ΓΟΝΕΩΝ ΚΑΙ ΠΑΙΔΙΩΝ\nΣχεδόν καθημερινά αντιμετωπίζω γονείς σε κρίση. Γονείς οι οποίοι…\nδεν είναι σίγουροι, αν χειρίζονται σωστά τις σχέσεις τους με τα παιδιά τους. Γονείς σε απόγνωση, οι οποίοι απελπισμένα ψάχνουν να βρουν οδηγά σημεία για τη σωστή ανατροφή των παιδιών τους.\nΓράφει ο ψυχίατρος Παύλος Σακκάς. Απόσπασμα από το σύγγραμμα “Η Ψυχιατρική Αλλιώς” Ιατρικές εκδόσεις ΒΗΤΑ.\nΚαταστάσεις απλές, όπως παραδοσιακές οικογένειες, με ένα ή δύο παιδιά, αλλά και καταστάσεις περίπλοκες, με ελεύθερες σχέσεις γονέων και παιδιά από προηγούμενους, διαλυμένους γάμους. Και σε όλες τις αγωνιώδεις απορίες των γονέων, κυριαρχούν οι ενοχές, μήπως δεν συμπεριφέρονται σωστά στα παιδιά τους. Παιδιά, που σε πολλές περιπτώσεις μπορεί να είναι και πάνω από 20 ή 30 ετών!\nΤα αίτια και εδώ είναι ιστορικά. Τα παιδιά μέχρι τον Β’ Παγκόσμιο Πόλεμο, ήταν ένα προσάρτημα στην παραδοσιακή οικογένεια. Ο πατέρας αφέντης πήγαινε μπροστά, η σύζυγος ακολουθούσε και τα παιδιά τελευταία. Και μάλιστα τα παιδιά ακολουθούσαν με ηλικιακή σειρά. Δηλαδή η αξία τους στο οικογενειακό κάδρο, ήταν ανάλογη με τη σειρά γέννησής τους. Δεν υπήρχε αμφισβήτηση στον ρόλο των μελών της οικογένειας. Οι γονείς έδιναν εντολές και τα παιδιά, ανάλογα με τις δυνατότητές τους, τις εκτελούσαν.\nΌποιος πίστευε ότι το πλαίσιο αυτό τον έσφιγγε, δεν είχε άλλη επιλογή από το να φύγει. Η ιστορία είναι γεμάτη παραδείγματα πετυχημένων ανθρώπων, που έφυγαν από το σπίτι τους για να βρουν την τύχη τους και διακρίθηκαν. Οι περισσότεροι εθνικοί μας ευεργέτες, έφυγαν από το χωριό τους, κυνηγώντας το όνειρό τους στο άγνωστο. Όποιος έμενε ήταν υποχρεωμένος να ακολουθήσει τους αυστηρούς κανόνες της οικογένειας και της τοπικής κοινωνίας.\nΗ κατάσταση αυτή ανατράπηκε μετά τον Πόλεμο. Η αύξηση των γεννήσεων με την έκρηξη του baby booming, παράλληλα με την ιλιγγιώδη οικονομική ανάπτυξη, έφερε ξαφνικά τα παιδιά στην κορυφή της καταναλωτικής πυραμίδας. Όλα ήταν φτιαγμένα για τα παιδιά, όλοι απευθύνονταν στα παιδιά. Οι μικροί καταναλωτές έγιναν οι βασιλείς της καταναλωτικής κοινωνίας.\nΠαράλληλα η δυτική κοινωνία, αφού έλυσε το επισιτιστικό της πρόβλημα, στράφηκε στην ψυχανάλυση. Όμως το κύριο δίδαγμα της ψυχαναλυτικής θεωρίας, δεν είναι άλλο από το ότι: «για όλα φταίνε οι γονείς». Έτσι οι γονείς μπήκαν αυτόματα στο στόχαστρο, όλων όσων προβάλλονταν ως υπερασπιστές των παιδιών. Η λογοτεχνία, ο τύπος, το ραδιόφωνο, η τηλεόραση, ο κινηματογράφος, όλα μιλούσαν για τη μεγάλη ευθύνη των γονιών, απέναντι στα απροστάτευτα μικρά πλασματάκια. Μόνο που τα γλυκά αυτά πλασματάκια, αν τους δώσεις την ευκαιρία μπορούν εύκολα να μεταμορφωθούν σε τερατάκια.\nΈτσι και έγινε. Οι γονείς ενοχοποιημένοι από την κυριαρχούσα ψυχαναλυτική θεωρία, αφενός είναι διατεθειμένοι να κάνουν τα πάντα για τα παιδιά τους, πλειοδοτώντας στην υπερπροσφορά καταναλωτικό προϊόντων και παροχών, αφετέρου ανέπτυξαν μιαν άκρατη υπερπροστασία. Αλλά και οι δύο αυτές συμπεριφορές αποδείχτηκαν ολέθριες, τόσο για τους γονείς όσο και για τα παιδιά.\nΗ υπερπροσφορά όχι μόνο δημιούργησε άγχος και ενοχές στους γονείς, μήπως και δίνουν λιγότερα από όσα θα έπρεπε, αλλά έκανε και παιδιά κακομαθημένα. Η λέξη αυτή πλέον είναι στο καθημερινό λεξιλόγιο, ενώ μέχρι τα μισά του εικοστού αιώνα, ουσιαστικά δεν υπήρχε.\nΤα παιδιά αυτά έχουν μεγαλώσει σε συνθήκες υπερπροσφοράς, που ευνοούν τον ανταγωνισμό. Τα αγαθά, τους προσφέρονται απλόχερα και εύκολα, με αποτέλεσμα να μην εκπαιδεύονται στη μάχη για την επιβίωσή τους. Ποια τύχη έχει λοιπόν ένα παιδί που έχει μεγαλώσει μέσα στην προσφορά και την υπερπροστασία, να καταφέρει να κερδίσει ένα που έχει μεγαλώσει στην ανέχεια και έχει ζήσει στο πετσί του τον για τον επιούσιο;\nΣήμερα μάλιστα, η θέση των κακομαθημένων παιδιών των πλουσιων είναι ακόμα πιο δύσκολη, καθότι ακόμα και η γνώση, δε δίνεται αποκλειστικά σε ακριβά σχολεία. Η γνώση δεν αποτελεί προνόμιο των ολίγων και των πλουσίων, αφού βρίσκεται αναρτημένη διαδίκτυο, για όποιον επιθυμεί να την αναζητήσει, προσφερόμενη :ρα και χωρίς διακρίσεις.\nΠολλές φορές το σκέφτομαι αυτό, όταν ακούω γονείς, που μου εκμυστηρεύονται την αγωνία τους, για τις σχολικές επιδόσεις των παιδιών\n-Του έχω πάρει δάσκαλο να τον βοηθά στα Μαθηματικά. Αλλον για τη Φυσική και εγώ με τον άνδρα μου, του κάνουμε την Ιστορία και τα άλλα μαθήματα…\n-Και αν τον αφήνατε να τα βγάλει πέρα μόνος του;\n-Τι» λέτε γιατρέ. Θα έμενε στην ίδια τάξη… Από μόνος του δεν διαβάζει.\n-Μήπως του μασάτε και την τροφή; Τι πάει να πει, δεν διαβάζει μόνος του; Αν δεν διαβάζει μόνος του, ας μείνει στην ίδια τάξη, για να τα μάθει καλύτερα. Εσείς πάτε σχολείο, ή αυτός;\n-Μα γιατρέ, σας λέμε ότι δεν τον νοιάζει.\nΓιατί προφανώς αισθάνεται ότι το μέλλον του είναι εξασφαλισμένο. Μια κουβέντα είναι… Σήμερα όλα μπορούν να ανατραπούν. Αυτό εγώ το ξέρω. Ο γιος σας όμως, όπως φαίνεται δεν το ξέρει Του έχετε δώσει την αίσθηση της ασφάλειας και της σιγουριάς και επομένως λογικό είναι, να μη βλέπει τον λόγο, για τον οποίο χρειάζεται να κοπιάσει. Εκεί είναι το λάθος σας. Σε αυτό το σημείο πρέπει να δουλέψετε. Όχι να του «κάνετε» την Ιστορία, αλλά να του δείξετε πόσο ανταγωνιστική είναι η ζωή. Αυτό είναι το μεγαλύτερο μάθημα που μπορείτε να του δώσετε. Να αποκτήσει κίνητρο για να γίνει καλός μαθητής και να αποκτήσει εφόδια για τη ζωή του.


J.V Stalin: Το πρόβλημα των ταξικών αγώνων του προλεταριάτου – Praxis Review\nJ.V Stalin 30 Ιουλίου 2017 0\nΤο παρακάτω κείμενο του Στάλιν αποτελεί απόσπασμα από ομιλία στην Εκτελεστική Επιτροπή της Κομμουνιστικής Διεθνούς στις 19/12/1928 και περιλαμβάνεται στον 11ο τόμο των Απάντων με τίτλο «Ο δεξιός κίνδυνος στο Κομμουνιστικό Κόμμα Γερμανίας».Οι υπογραμμίσεις δικές μας\nΤο ίδιο λαθεμένη είναι η θέση του Υμπέρ-Ντρο για τους ταξικούς αγώνες του προλεταριάτου στις καπιταλιστικές χώρες, τον χαρακτήρα και τη σημασία τους. Από τον λόγο του Υμπέρ-Ντρο στη συνεδρίαση της Πολιτικής Γραμματείας προκύπτει ότι η πάλη της εργατικής τάξης, οι αυθόρμητες συγκρούσεις της με τους καπιταλιστές έχουν βασικά μόνο αμυντικό χαρακτήρα, ότι η καθοδήγηση αυτής της πάλης από μέρους των κομμουνιστικών κομμάτων πρέπει να γίνεται μόνο μέσα στο πλαίσιο των ρεφορμιστικών συνδικάτων που υπάρχουν.\nΕίναι σωστό αυτό; Όχι, είναι λάθος. Το να υποστηρίζεις κάτι τέτοιο, σημαίνει ότι σέρνεσαι στην ουρά των γεγονότων. Ο Υμπέρ-Ντρο ξεχνά ότι η πάλη της εργατικής τάξης διεξάγεται τώρα πάνω στη βάση μιας σταθεροποίησης που κλονίζεται, ότι οι αγώνες της εργατικής τάξης έχουν συχνά χαρακτήρα μαχητικών αντιπαραθέσεων, αντεπιθέσεων και άμεσης επίθεσης ενάντια στους καπιταλιστές. Ο Υμπέρ-Ντρο δεν βλέπει τίποτα το καινούργιο στους αγώνες της εργατικής τάξης της τελευταίας περιόδου. Δεν βλέπει τέτοια γεγονότα όπως είναι η γενική απεργία στο Λοτζ, οι οικονομικές απεργίες για τη βελτίωση των συνθηκών εργασίας σε Γαλλία, Τσεχοσλοβακία, Γερμανία, η ισχυρή κινητοποίηση των προλεταριακών δυνάμεων στη Γερμανία στους αγώνες των μεταλλουργών ενάντια στο λοκ-άουτ κλπ., κλπ.\nΤι δείχνουν αυτά και άλλα παρόμοια γεγονότα, τι υποδεικνύουν; Ότι στα σπλάχνα των καπιταλιστικών χωρών ωριμάζουν οι προϋποθέσεις για νέα επαναστατική έξαρση του εργατικού κινήματος. Και αυτό ακριβώς είναι το καινούργιο στοιχείο που δεν βλέπουν, δεν παρατηρούν οι Υμπέρ-Ντρο και Σέρρα και δεν θα το παρατηρήσουν ποτέ σύντροφοι που συνήθισαν να βλέπουν πίσω και όχι μπροστά.\nΚαι τι σημαίνει να κοιτάς πίσω και όχι μπροστά; Σημαίνει να σέρνεσαι στην ουρά των γεγονότων, να μη βλέπεις το καινούργιο στις εξελίξεις και να αιφνιδιάζεσαι. Σημαίνει να αρνείσαι τον καθοδηγητικό ρόλο των κομμουνιστικών κομμάτων στο εργατικό κίνημα. Αυτό ακριβώς προκάλεσε την αποτυχία της καθοδήγησης του Κομμουνιστικού Κόμματος της Γερμανίας κατά την επανάσταση του 1923. Συνεπώς, όποιος δεν θέλει να επαναλάβει τα λάθη του 1923, πρέπει να αφυπνίζει τη σκέψη των κομμουνιστών και να τους προτρέπει να βαδίζουν εμπρός, πρέπει να προετοιμάζει τις μάζες για τους επερχόμενους αγώνες, πρέπει να πάρει κάθε μέτρο που θα διασφαλίζει ότι δεν θα μείνουν τα κομμουνιστικά κόμματα στην ουρά των γεγονότων και η εργατική τάξη δεν θα αιφνιδιαστεί.\nΕίναι πολύ παράξενο, ότι ο Υμπέρ-Ντρο και ο Σέρρα τα ξεχνούν αυτά.\nΣτην περίοδο των αγώνων του Ρουρ, οι Γερμανοί κομμουνιστές διαπίστωσαν το γεγονός ότι οι ανοργάνωτοι εργάτες αποδείχτηκαν πιο επαναστάτες από τους οργανωμένους. Αυτό έκανε τον Υμπέρ-Ντρο να αγανακτήσει και να ισχυρίζεται ότι τέτοιο πράγμα δεν μπορούσε να συμβεί. Παράξενο! Γιατί δεν μπορούσε να συμβεί; Στο Ρουρ υπάρχουν περίπου ένα εκατομμύριο εργάτες. Από αυτούς είναι οργανωμένοι σε συνδικάτα περίπου διακόσιες χιλιάδες. Τα συνδικάτα διοικούνται από γραφειοκράτες-ρεφορμιστές, που είναι συνδεδεμένοι με κάθε τρόπο με την καπιταλιστική τάξη. Τι το εκπληκτικό λοιπόν, που οι ανοργάνωτοι εργάτες αποδείχτηκαν πιο επαναστάτες από τους οργανωμένους; Μήπως θα μπορούσε να γίνει και διαφορετικά;\nΘα μπορούσα να σας διηγηθώ ακόμη πιο «εκπληκτικά» γεγονότα από την ιστορία του επαναστατικού κινήματος στη Ρωσία. Σε μας συνέβαινε συχνά, οι μάζες να αποδεικνύονται πιο επαναστατικές από (μερικούς από) τους κομμουνιστές ηγέτες τους. Αυτό το ξέρουν πολύ καλά όλοι οι Ρώσοι μπολσεβίκοι. Αυτό ακριβώς είχε υπόψη ο Λένιν όταν έλεγε, ότι δεν πρέπει μόνο να διδάσκουμε τις μάζες, αλλά και να διδασκόμαστε από τις μάζες. Δεν πρέπει να εκπλησσόμαστε από αυτά, αλλά από το γεγονός ότι ο Υμπέρ-Ντρο δεν καταλαβαίνει τέτοια απλά πράγματα από την εμπειρία της επαναστατικής πρακτικής.\nΤο ίδιο ακριβώς πρέπει να ειπωθεί και για τον Σέρρα. Αυτός δεν εγκρίνει το ότι οι Γερμανοί κομμουνιστές, στην πάλη τους για την οργάνωση των μεταλλουργών που υποβλήθηκαν σε λοκ-άουτ, πήγαν πέρα από το πλαίσιο των συνδικάτων που υπήρχαν και ταρακούνησαν αυτό το πλαίσιο. Το θεωρεί ως παράβαση των αποφάσεων του 4ου Συνεδρίου της Συνδικαλιστικής Διεθνούς. Υποστηρίζει ότι η Συνδικαλιστική Διεθνής υπέδειξε στους κομμουνιστές να δουλεύουν μόνο μέσα στα συνδικάτα. Αυτά είναι ανοησίες, σύντροφοι! Η Συνδικαλιστική Διεθνής δεν υπέδειξε τίποτε τέτοιο. Το να μιλάς έτσι, σημαίνει ότι καταδικάζεις το κομμουνιστικό κόμμα στο ρόλο του παθητικού θεατή των ταξικών αγώνων του προλεταριάτου. Το να μιλάς έτσι, σημαίνει ότι θάβεις την ιδέα του καθοδηγητικού ρόλου του κομμουνιστικού κόμματος στο εργατικό κίνημα.\nΤο προτέρημα των Γερμανών κομμουνιστών βρίσκεται ακριβώς στο ότι δεν τρόμαξαν από τη φλυαρία για το «πλαίσιο των συνδικάτων» και υπερέβησαν αυτό το πλαίσιο, οργανώνοντας την πάλη των ανοργάνωτων εργατών παρά τη θέληση των συνδικαλιστών γραφειοκρατών. Το προτέρημα των Γερμανών κομμουνιστών βρίσκεται ακριβώς στο ότι αναζήτησαν και βρήκαν νέες μορφές πάλης και οργάνωσης των ανοργάνωτων εργατών. Πιθανώς να έκαναν στην περίπτωση αυτή μια σειρά επουσιώδη λάθη. Αλλά σε μια καινούργια προσπάθεια πάντοτε γίνονται λάθη. Από το γεγονός ότι πρέπει να δουλεύουμε στα ρεφορμιστικά συνδικάτα, εφόσον βέβαια πρόκειται για μαζικές οργανώσεις, δεν συνεπάγεται ότι πρέπει να περιορίζουμε τη μαζική μας δουλειά στη δουλειά μέσα στα ρεφορμιστικά συνδικάτα, ότι πρέπει να γίνουμε σκλάβοι των κανονισμών και των απαιτήσεων αυτών των συνδικάτων.\nΑν η ρεφορμιστική καθοδήγηση ταυτίζεται με τον καπιταλισμό (βλ. τις αποφάσεις του 6ου Συνεδρίου της Κομμουνιστικής Διεθνούς και του 4ου Συνεδρίου της Συνδικαλιστικής Διεθνούς), ενώ η εργατική τάξη διεξάγει αγώνα ενάντια στον καπιταλισμό, τότε μπορεί να υποστηριχθεί ότι η πάλη της εργατικής τάξης, που καθοδηγείται από το κομμουνιστικό κόμμα, μπορεί να διεξαχθεί, χωρίς να σπάσει ως ένα βαθμό το υπάρχον ρεφορμιστικό πλαίσιο των συνδικάτων; Είναι φανερό ότι δεν μπορούμε να υποστηρίζουμε κάτι τέτοιο χωρίς να καταλήγουμε στον οπορτουνισμό. Για αυτό γίνεται αντιληπτή μια τέτοια κατάσταση, όπου είναι αναγκαία η δημιουργία παράλληλων μαζικών ενώσεων της εργατικής τάξης, παρά τη θέληση των πουλημένων στους καπιταλιστές συνδικαλιστών αφεντικών. Μια τέτοια κατάσταση έχουμε ήδη στην Αμερική. Είναι πολύ πιθανό τα πράγματα να πάρουν την ίδια τροπή και στη Γερμανία.